Uleng seppulo dua ato riaseng Desember mancaji uleng paling natajeng ummat Kristen ri linoe. Yanaro uleng mapparingerrangi riasenge natal. Natal biasana ri jama mullai wenni tanggala' 24 Desember yaro wenni natal, nappa rilanjut si baja ko tanggala' 25 ni. Maccoe natal paling marennu najama umat kristen, siruntu' sajingta, siabbere-berei ki hadiah, pokokna anre aga mamello. De' ri maccoe natal, de' ma namaga ko engka parelluta siseng lebbie maloppo angke'na daripada ko accoeki natal. Akkoe ri Indonesia, makurang kristen jaji makurang to gereja, yanaro makessing ladde ko natalki na maddepungengki ri sibawangta tau kristiani. Yanaro wedding mua de' ri maccoe offline. Mariki' mingngerrangi Yesus Kristus akko natalki, na maccoeki natal ko engka muki sehat na masagena.


Wettunna narapi malleppe uleng hajji taue ri masigi', terlambatka setrika bajuku ri bolaku. Akkoniro subuhpi nappaka setrika manengi pakeanku na talekko ku. Berangkat riloi emmaku sibawa bapakku nappa natiwi' toni sajjadangku. Decengna ma de' ku terlambat lokka, na engka mua na runtukanka onrong emma'ku. Mulaina dolo' massempajang sunna wettukku mattama, nappa maccoe makkatabbere. Selanjutna mulaini malleppe uleng hajji taue ri masigi', maccoe tona ri bagean ri munri. Yamanengki purana ri jama sempajange na mangkalinga katobba, lisuni ri bolata tapi' ma' jama'-jama' manengki dolo na macakka si dosata ri padatta rupatau. Ma'gere ni taue riasenge olo-kolo elo' e na koroban, nappa nabage-bagean ri seddie kampong.


Agguruki riasenge adat na budaya pole ri daerahta, nasaba' idi'mi penerusna tomatoatta untuk jamai yae adatta. Maega tau nakenna lasa temmammukka nasaba' engka seddi ato maega adatna de' najamai. De' ri isseng keda aga tumai adat de' najama. Sebenarna yae adat mamello to rijama ko rijamai, na maja' ko de' rijamai. Jaji idi' generasi makkokkoe makkutana memengni ri tomatoatta adat aga parellu kujama matu'. Ato ko ri itai tomatoatta jamai adat na, makkutanaki parelluka yae kujama matu' gangkenna engka anakku. Nasaba' mappada yaro tau gilae ri kampongku mamello mua yaro taunna, ne' tappa gilai polena mita jera'. Na asengni taue engka adatna tomatoanna de' najamai tomatoanna. Tania idi' bawang mulle nakenna, anakta mulle jaji matanre peluangna nakenna lasa temmammukka. Mariki aggurui adat ta.


Ri wettu ku monro ri Mandalle, apalagi ko mappuasa taue sangi lokkaku sappa pappabuka riolona kampusku. Majjejereng manengni tu pabbalu beppae ko arawengi. Ammank sala seddi silongku ri kampus e, monro riolo kampus bolana. Ko narapi' si tette lima ko uleng rumalla, engka ni tu balu'-balu' na tang riolona bolana. Mabbalu' ni pisang ijo, panada, esi' buah, na risoles. Ko engkana tau massappa, engka empa pisang ijo, pasti makkedai cappu'ni. Yae pisang ijo, paling magatti cappu ri banding pappabuka lainge yaro nabalu' e. Manyameng memeng rasana, ri egana pabbalu ri wiring lalenge, maegangi pabbalu pisang ijo. Magatti cappu, nasaba' serasi ri anre ko bukani', macenning na makecce ri anre.


Tanengeng ase merupakang appolengenna riasenge berre tega ko berre anre utama ato pokokna masyarakat Indonesia. Tanrang na pojina masyarakat Indonesia manre nanre, de' na paui keda pura manre ko tania nanre na anre. Mattaneng ase malomo mawatang na malapi wettu tellu uleng nappa mulle risangki. Makkoe carana mattaneng ase. Seddi, traktorki dolo galungta gangkenna mulle ri tanengi. Dua, pileki bibit melloe nappaki remmei ri wae dua minggu. Tellu, pura yaro lokkani mampo'i ri galung tettie waena, ri taro tellu minggu. Eppa, sisini yae bibitna nappaki mattaneng ri galungta. Lima, lmarajingki okka mita waena galungta, arengi pupuk aseta na tuo mello, na arengi racun yaro hamana. Enneng, sangkini aseta ko maridini buana, weddingki sangki jari na wedding toi sangki oto ko engkana oto ri sideppe bolata.


Onrong wisata laingnge ri Sulawesi Selatan khususna Balocci, engka ri aseng Bulu Saraung. Bulu Saraung mancaji onrong wisata de' na engka kosong ko wettu tuju  belas agustus ato taung baru. Khususna anak-anak muda, lorie mempe bulu. Ko ri Bulu' Saraung, mabela pole lalengnge na bolana wargae, biasa tau lokkae pasti mabbenni  nasaba' mabela lalengna gangkenna coppo'na. Akkoe wajib ri tiwi' ko elo'ki lokka mendaki, tiwi' ki obat nyamuk, komporo' portabel, mie, wae, tello pura nasu, karpe biccu, pabbura, pissong, na sentere'. Aja' ri allupai mapakke jake yaro matebbe nasaba' ko ri bulue daera ma tanre makecce hawana. Jaji ko elo' ki malessi menre na no, haruski pasadia yaro maneng aga-agae.


Ma'joget ato menari pada yaro biasae najama idol Korea mello siseng to ri accoeri ko elo'ki sehat. Menari mancaji seddi olahraga malomo rijama, de' napake ala' ato pakean tertentu, naulle hp mi ri pake mappaoni musik. Menari maega manfaatna untuk arota. Mappada hal na olahraga kardio, ko menariki, denyut arota mullei menre nasaba' aleta haruski kedo na engka koreografi tertentu riaccoeri. Tentuna yae nabantui napalancar sirkulasi darahta na oksigen lokka riyamaneng aleta. Ko mawatang ri sedding gerakanna, mulleki sappa ri YouTube carana malambat e. Setidakna, pakedoi aleta na mappuse'ni ri setiap kedona tarianta sibawa mangkalingaki musik, mancaji ni semangat na mello pappineddingta apalagi yaro musik ripojie.


Juru nasu maega ri sappa ri Sulawesi ko engka tau elo' mappabotting, massuna, ato mappasalama'. Jamanna yae juru nasue ri asengni bas. Bas ta seddi mi biasa ri seddie acara, bertanggungjawabki mebbu bumbu, mebbu beppa, mebbu dawa-dawa. Tania ma alena jama manengi tapi alena olai pakkega awalna, alena topa rasai. Jaji na pattujuang memengni bumbuna dawa-dawa ato beppae. Tapi biasa to ri acara e engka bas beppa sibawa bas annasungeng, yaro to supaya malomoi na aturu' seddie bas jamanna. Bas e haruspi macca marrekeng porsi, siaga na nasu na genne maneng yaro toana na tau wajai. Ka ciceng biasa lokka majjama bas e gajina seddi juta lebbi per seddie acara.


Wirausaha mancaji sala seddi profil lulusan na jurusan prodi Administrasi Bisnis, jurusan na alae Medi. Wirausaha merupakang hal mello na ri rekomendasikan siseng untuk mahasiswa purae wisuda na sementara sappai jamang. Mulle to ko majjamai matu engka bisnisna ri bolana, supaya gennei dua assappakeng doi'na. Magguru wirausaha engka katellu praktekna mahasiswa, engka seddi riaseng kelompok usaha mabbalu aga-aga untuk mappaddeppungeng doi. Pura to mebbu'ki proposal usaha, nappa ri ebbu tongengi yaro usaha engkae taruki rilalengna proposalta. Ri isseng pekkoga bateta rekengi modala'ta, siaga untungta, magapi na rewe' modala'ta, na aga-aga parellu ri pasadia ko elo'ki mammula usaha. Mello ladde yae jurusan na alae Medi.


Makkokkoe engkana maega platform marketplace mulle ri appilei untuk mabbalu' online. Tiap-tiap platform engka ciri khas na pasa'na. Mulleki pilei marketplace paling sesuai sibawa aga ri cocoki ato bahkan mulleki ma'balu' secara omnichannel mappake maega marketplace sekaligus. Ko elo'ki laris balu'-balu'ta makkoe tips na ma'balu' online. Seddi, palengkapki profil tokota ko purani ma'daftar sebagai pa'balu' pammula pole aseng toko, deskripsi toko, tette operasionalna, sibawa alamat, na lainge. Dua, deskripsi produk na poto produk. Tellu, taroiki maega rupanna jasa pengiriman barang ko maega rupanna mello to nasedding pangngellie untuk mappile. Eppa, harga balu'ta aja' na masoli' eggang, intina engkana ri runtu' untung balu'ni. Lima, mabbereki promo secara rutin. Enneng, layani pangngellita mamelllo ingngerrangi pangngelli artina raja, jaji magattiki jawabki ko makkutanai ri chat. PItu, pasadia toi maega rupanna ala pakkamaja'. Na paling marimunri yaro pakkitaki testimoni mello pole ri pangngellita.


Disisi laing maega hal ja' tuo massideppe-deppe bola. Padahal mello'na lebbi maega daripada ja'na menurut pengalaman pribadiku. Sideppe bola mancaji tau paling mariolo turungika ko malasaka, sideppe bola tau paling magatti engka ko maggoraka millau tulung, na lainge. Tuo sibawa sideppe bola mello siseng, situlung-tulungki, siare-arengki agaga, na sibali-balingki. Pada ko mappuasa, ri bolae biasa sangi' engka dua rupa beppa untuk ri bukai, yaro seddie pole ri sideppe bolaku. Pura to malasai emmak ku, iga ku silongan monro ri bolaku yaro sideppe bolaku parutusu'ka, na saisa' e lokkai na tiwi' emmakku ri ruma sakit. Maega siseng mello'na tuo madeceng sibawa sideppe bolata. Ne'ko elo'ki mamello sideppe bolata, idi' paddiolo mappigau' deceng.


Ko idi' tau tertarik monro ri kamponge, haruski missengi betapa mellona tuo ri desa sederhana na maroa' sibawa tau ri kamponge. Maega alasan sebenarna aga mello'na monro ri desa, meski makurang empa teknologi ato sarana hiburan ri lalengna. Lingkungan ri kamponge maega tup pong jaji kamponge mello ri ita, alami, na tentuna sehat udarana. Kamponge de' na maroa' de' to na masino eggang, jaji ko elo'ki pappinedding damai na masennang mello siseng. Ongkoso tuo ri kamponge lebbi makurang daripada monro ri kota, nasaba' maega kebutuhan pokok na taneng ale-alemi tau kamponge, mappada rata-rata tau ri kamponge engka maneng galungnna, na yae weddingni na balu' saisa. Tentuna paling penting ri kampong lebbi kental agamae, marajing tau pakkamponge lokka ri masigi, mangngaji. Embaki marennu monro ri desa, mello udara, na marajingki ibadah lokka ri puangta.


Embaki padecengi anreta maneng, khusuna manre kaju. Maega makkokkoe ana'-ana' tea siseng manre kaju, padahal ko maega ri anre kaju malessi ki makkareso. Akkoe manfaatna kajue, mappallawa na mappakurang stres, malancara'i massu taitta, mappallawa lasa aro na kanker, mappacakka lalengna babua e, mappaseha uli', mappalessi buku, na mamello untuk pakkitang ta. Jaji ko manreki nanre, aja' ri allupai manre kaju aja' na balemi bawang, pokokna haruski manre kaju kaciceng si essoe, supaya de' ri malomo na kenna lasa'. Khusuna yaro ana'-anak nappae elo' berkembang, pa anre sisengi kaju esso-esso untuk bukuna. Emba yamanengki, manreki kaju maega supaya malessi ki makkareso.


Cumi-cumi mancaji anre-anre paling laku ri siningna anre pole ri tasi' e. Cumi-cumi bentukna mapeca', na engka tinta lotongna. Ri ulungna cumi-cumi e engka seppulo kalebbong sibawa pangngiso' na. Cumi-cumi engka aruwa ajena, na dua tentakelna. Cumi-cumi biiasa ri nasu mancaji, cumi-cumi goreng, cumi-cumi tunu, cumi-cumi tumisi', sambal cumi-cumi, na maega to laingnge. Manfaatna yae cumi-cumi, mabbentu sel dara cella, ma jaga kesehatan buku na isi, mappano kolestrol, na laingnge. Hargana cumi-cumi de' e napura nasu biasana patappulo lima sebbu seddie kilo, ko ri pasa' e. Ko pura nasuni mancaji cumi-cumi tunu' masuli' hargana, na cedde topa na arengki pabbalu'na ko patappulo sebbu doi' ta. Seddimi tau cocok manrei.


Tari mabbissu merupakang seddi tarian yamiro bissue jamai. Mabissu sala seddi tarian sakral pole ri komunitas bissu. Bissu riasengni makkunrai ruane (waria) ri laleng ateppekengna tau ugi', ri tepperi sebagai passideppe dewa langi na tau biasae. Mappada engka ri kabupaten Pangkep, Bone, Wajo na Sopeng. Tari Mabissu biasa ri jama ri lalengna proses Mappalili ato riaseng proses ri traktor galunge purana ri sangki asena. Aseng laingna tari Mabbissu riasengni tari Maggiri.  Ri laleng tarina, engka proses makkerre na mattoddo akko ri bagian vitalna alena tau bissue.  Tujuanna tari mabbissu, sebagai upacara adat, mancaji bagian ri proses mappalili, na mancaji toni hiburan untuk masyarakat.


Daripada massukki lokka olahraga mappada ma'golo, mello siseng ri ellian anakta riasenge hula hoop. Acculeng na mancaji toni olahraga, cocok ri jama ri bolata, ri wettu corona. Maccule hula hoop, malomo siseng, ri taroi bawang yaro mallebue ri seddeta nappani kedo. Yae olahragae mamello siseng ko elo'ki pabicurri sedde na babuata, napamelloi fleksibilitas aleta, na mello siseng untuk arota. Jaji mariki bawang maccule hula hoop. Hula hoop mancaji olahraga paling ku poji, nasaba monromi ribolae, na messu'ni puse'ta. Biasa to mattandingka sibawa silongku untuk mitai iga maitta maccenne hula hoop na. Embaki jamai, yae mancaji sala seddi olahraga malomo na manfaatna tania cedde.


Urane wajibki massempajang ri masigi'. Maegana makkokkoe kesibukan rilino taniani mancaji penghambat untuk lokka massempajang wettu-wettu ri masigi'. Meski makkero kejadian sebenarna makurang siseng ruane lokka massempajang ri masigi', lebbi maega tomatoa kepo lokka massempajang. Selaing yaro, maega siseng mua masigi' ri wiring lalenge ri bangung, ne' tette makurang siseng ruane leppang massempajeng. Padahal, sempajang ruane na ma'jamaah ri banding sempajangna ri bolana lebbi maega pahalana. Ri lipatgandakangi mancaji dua pulo lima kali lipat. Beda siseng pole makkunrai, lebbi ri lorangi massempajang ri bolana. Jaji akkoe mariki para kaum urane lokka roaki masigi'ta, arengki contoh madeceng lokka ri generasi penerusta ko mabarakka siseng massempajang untuk ruane ri laleng masigi' na ma'jamaah.


Rumput laut maega tuo ri pulaue. Ri bahasa ilmiah e, biasai ri aseng algae ato ganggang. Yaro rumput laut e, warnana maccembulo ridi ato sikola' lango-lango . Bentukna de' gaga daungna na de' gaga to ure'na, jaji elo'mi mappada batang tapi' mabiccu, laingnge ri cappana pong na macidu' ato ma deppa. Rumput laut maega ri pake untuk bumbu nasu-nasu, pada karoppo. Engka to mappake rumput laut untuk abellongeng, nasaba' mamello untuk uli' e. Khasia' laingna untu' kesehatan ale, mello ri anre ko elo' ki pano timbangatta, ma jaga aro, na laing-lainge. Masagala tau, manre langsungi yaro rumput laut e, biasa anu pura ri ebbu mani engka ri balu.


Purani ka muangkalinga ri asengnge cafegrafrer. Cafegrafer ri Pangkep liwa' mello na, weddingki manre nappa mappotoni kero. Ri lalengna cafe maega tempa' mello untuk mappoto-poto, engka topa juru fotona fotoki, na sadiangki gaya, attarong, anre, inung-inung, doi' mani ri parellu ko elokki lokka kero. Rupa-rupanna anrena liwa' egana, medding topaki makkaraoke kero, makessing ladde ko elokki passau dodong. Juru poto na haruspi ri pauwang metto sebelungta lokka kero, jaji ko elokki lokka baja mappesang memengni ri juru fotona keda elokki ri foto baja, ko lokkani baja sadiani tuh juru fotona. Harus metto' ki pasadia, apa maega langganangna, jaji emba ki lokka ri cafegrafer mappassau tekko.


Mattaraweh, ri asengni lokka massempajang ri masiji' e ko uleng rumallai si uleng ittana pole ri pertamana tau elo' mappuasa gangkenna elo' puppu yaro uleng e. Yaro mattaraweh, ri jamai ko purani massempajang isa. Ri mattaraweh, engka biasa aruwa rakaat, na engka to dua pulo rakaat, sibawa sempajang wittiri tellu rakaat. Lokka massempajang taraweh taniama ibadah wajib, yae ri asengni sunnah. Ko rijamai runtu'ki pahala, ko de' ri jamai de' ma na masalah. Ri uleng rumalla, maega siseng pahala ri runtu ko ma ibadah ki marajing, yanaro na maega tau lokka mattarawe ko wenni. Biasa to engka paccerama, jaji ko lokkaki wedding toi' runtu pahala pole mangkalingai pacceramae macceramah.


Umroh mancaji ibadah lokka ri mekka, ato biasana ri aseng hajji biccu. Ri asengi hajji biccu nasaba' wettu ajjamangna lebbi cinampe' daripada hajjie, nappa umroh weddingki lokka ri sembarang uleng tania bawang kaciceng sitaung. Ko elo'ki lokka umroh pasti makkutanaki aga elo' ri pasadia, parelluki pasadia doi' 28 juta ko ri taung 2022. Tata carana ko umrohni pertama haruski sadia sebelungta lokka ihram. Ma ihram ni nappa ma baca doa' persyaratan, ri baca to doa' tabliah. Pura yaro ri baca ni mattama' ni ri masjidil haram, nappa lokkaki ri hajar aswad. Lokkani tawaf kapitu makkalu, nappa lisu sikki ri hajar aswad. Selanjutna lokkaki ri bukit safa, nappa lokka ri bukit marwah. Terakhir tahlalul, ri goncingi gemme e.


Tiap anana' SD, engka manengni Hp na. Apalagi wettuna corona, anana' sikola ri haruskan maneng massikola online. Tentuna tomatoanna, terpaksa na elliang maneng ana'na hp untuk adecengeng massikolana, meski yaro dampak ja'na lebbi maega daripada mello'na. Maega anana' sambarang nabukka na aggurui pole ri hp, kecanduan hp, TikTok, na engka tona maccule permainan matterru. Yae ri pajana taue massikola online, mello sisengni na alang hp na anakna yaro tiap tomatoae. Ato ko elo' i na papakean hp anakna, batasi yaro hp na. Itai aga bawang nabukka anakta ri hp na ko de' ri itai, ebbukangi jadwal maccule hp. Hp memeng maega mello'na ko ri pakei madeceng, tapi' de' to cau' egai yaro riasenge ja'na. Mariki pakurangi maccule hp na anakta.


Makkuliana ri kampusna, Mila langsungi runtu' silong mappadae alena sifatna. Yaro lokkani jokka-jokka ri dermaga purana ulangan semester. Seddi silongna kero mebbu'ni grup baru untuk mabbage foto na video. Maitta kero engkasi anggotana grupna mancajini lima ri laleng. Ri semester seddi empi, engkana tau sangi' maccoe'-coe' ri gengna Mila na de' siseng na poji yaro taue. Nasaba' ko engkai yaro taue, de' siseng Mila ri jampangi akkero ri eppae silongna. Lokka sisengni Mila pole yaro gengna purana naisseng keda engka grup baruna silongna eppae sibawa yaro seddie tau baru. Pura toi lokka jokka-jokka yaro eppae na de' na pau-pauangi Mila. Mamello mua yaro Mila sibawa eppae silongna, mabbicara mui. Ne' de' sisengna mappada biasa engka peddi ri atingna Mila apalagi engka tau baru na grup baruna silongna tanpa Mila ri lalengna.


Tiap-tiap sebelumta olahraga, guru ri assikolange pasti nasuroki pemanasan supaya de' ri cedera. Engka menarik pole guruku, tania bawang pemanasan ri jama, tapi ma'doa tokki sebelumta olahraga. Parelluki na aseng salama' ko olahragaki. Ne' magai ro ko puraki lari bekka seppulo, peddi maneng ale-aleta na pura muki pemanasan sebelumnta lari. Menurutku iyya', mulle jaji nasaba' idi' tau masagalae olahraga takkini ale-aleta, jaji ko lariki na maladde bateta lari peddi maneng ale-aleta bajangna. Mulle to idi' tau de' ri cemme ko araweng lisuta pole olahraga, na yaro ko cemmeki mulle jaji de' na peddi ale-aleta, nasaba' messu manengi wettuta cemme yaro papeddiki aleta. Mawatangki mateppe, tapi' yae wajib rijama cemme ko puraki olahraga na macakka aleta.


Maccoe upacara keagamaan ko na rapi' si wettunna upacara, parelluki maccoeri, apalagi yaro upacara wajib ki engka. Mappada ri asengnge malleppe uleng hajji ato malleppe uleng rumalla, parellu siseng untuk tau sellengnge lokka jamai ri masigi' ato massempajang jama'ah. Nasaba' yae malleppee masing-masing kacicengmi sitaung ri jama, jaji parellu laddekki maccoeri pole rimulanna gangkenna ri boko' na. Umuru'na yamaneng tau tuo ri linoe de'gaga missengi gangke tegaki teppa, puang Allah ta'ala mi missengi, yanaro parelluki mataung-taung lokka malleppe ko de'ma ri malasa ato macarepa ko makkunraiki. Embaki pada maringerrang rijamai weddinge rijama sebagai atana puang ta, na lisuki madeceng ri pammasena.


Mancaji food blogger, malomo mawatang. Carana pertama haruski dolo mebbu aseng yaro elo' e ri pake ri pasa' e, mabeda pole lainge. Keduana, harus paki tentukang memengni tegae elo' ri ebbu ato aga idi elo' ri ebbu ri blog ta, misalna elo' ki bawang mebbu resep wedding to, ato elo' ki anre-anre beppa, pokokna haruski punna seddi hal ri poji na ri kuasai. Pura yaro mulaini mebbu konten asenna, mebbuki resep ka ato marekomendasikanki onrong manre mamello. Kontenta haruspi rajin mebbu, misalna kacicengki si essoe mebbu blog wedding tomma. Terakhir, haruski sappa aga sih mamello ri ebbu ri kontenta supaya maega tau bacai ato pakei sibawa haruski tongeng ada ta.


Faktor paling maloppo mancaji saba' matanrena pengguna e-commerce adalah tanrena engka pertumbuhan penduduk ri Indonesia. Matanrena yae pertumbuhan penduduk na pengaruhini aktivitas ma'balanca online. Apalgi ri era canggihna teknologi, aga-aga elo' najama taue pasti mappake teknologi, khususna untuk runtu' anu ri anre ato ripake, ko engka malomo maga na elo'ki madodong. Lokka melli ri pasa' ato rimall parellupa kendaraan na wettu maega untuk lokka keromai sappai aga ri elokie, na belum tentu ko lokkaki engka ri runtu aga ri sappae. Yanae peranna marketplace untuk pangngelli sappai aga na elokie, sambil tinro-tinro bawang ribolana makkatenni hp. Ko idi' pabbalu' mariki pancaji online ni yaro balu'-balu'ta apalagi yae ri balu'e cocok untuk yamaneng taue, tania bawang tau ri sideppe'ta na maitta tomma monro.


Stres merupakang reaksina taue mulle fisik na emosional (mental na psikis) ko engka perubahan ri lingkungan na haruspi beradaptasi. Biasa maneng mui taue alami stres, tapi' ko maitta mulle na lasaiki. Nasaba' yaro taue mulle maneng nakenna stres, sebenarna engka dua faktor taroi taue ri posisi stresna lebbi maloppo daripada tau lainge, mappada purai stres sebelumna ato engka lasa mentalna na pura toi alami kejadian traumatis romai riolo. Misalna yaro taue purai biasa nakenna PHK, mawatang siseng nasedding yaro wettue massappa jamang paineng, stresni apalagi engka anakna biccu elo' na elliang susu'. Cara mappalenynye' stresna yaro sappai jamang magatti na engkasi appolengenna na tuo malampe' sunge'na anakna.


Hobbi lokka mammeng tania bawang mapparennu, tapi' weding to mancaji olahraga, apalagi mappalenynye stres. Malomo mawatang to mammeng, makkoe carana na aga-aga ri parellu ko elo'ki mammeng. Rimulanna passadia manengi dolo' alatna, melliki meng yaro engkae memengna tulu' senarna, melliki pakkai, tiwi'ki attarong bale pada embere', sibawa sappa'ki eppeng, mebbu, ato wedding to melliki. Dua, sappa'ni lokasi mammeng mello ladde runtu' bale. Akkeromai, pasangni eppengta ri mengta, nappa ri baugni no' mengta, katenni ajunna. Tellu, ko engkani kedo-kedo ato rirasa engka rui'i mengta, rui'ni menre perlahan, runtu'ni tuh bale ko matane' ri sedding. Bukka'ni yaro pale pole ri pakkae'na, taroiki wae embere'ta cedde nappa pano'ni ri embere'ta untuk ritiwi' lisu. Mello ko bale makessinge ri anre, lokka ri meng.


Wettu liburu' uleng rumalla, lisu Mila ri bolana. Siruntui sibawa yamaneng yaro siningna silong SMA na. Si janji yaro wettue ko dua esso purana taue malleppe, elo' i lokka ri air terjung. Maddoko' ni yaro nanre wettue, na labbu elo' na areng silongna ulang tahung e, yaro essoe. Lokkani tette dua ri essoe, na bosi ri tengngana lalengna lokka. Mappisau dolo ri bolana silongna, nappa ma sama-samangni lokka. Mabela to laleng mammotoro' e, lettui kero saliweng mapparkir motoro na tette telluni. Mattama' ni jokka, yaro lalengna mappadami lebba' na pondasi na ola. Lettui kero' de' na maega waena yaro air terjung e, tapi tette' mi de' na isseng jokka ri wae. Manreni doko' na, nappa mapoto-poto, an sapui rupanna silongna labbu, lisuni ri bolana maneng sebelumna mangngaribi.


Jama-jamang ri kantoro' biasana riasengni sebagai jama-jamang sifatna administratif, manajerial, na professional yaro rijamae ri perusahaan ato ri kantoro. Bidang ajjamangna mulle engka kaitanna sibawa manajemen bisnis, akuntansi keuangan, gangkenna pemasaran. Iyya lebbi ku poji ma'jama ri kantoro'e, nasaba' ko ribolaku ka ma'jama maega ananak sideppe bolaku gangguk. Faktor lainna taue lebbi napoji ma'jama ri kantoro' saba'na engkana maddeppungeng sibawa tau lainge. RI kantoro', rekan ri sedde ruangan mancajini de' ri masino na mulleki makkutana ko engka de' ri issengi na sideppe'ta makkoto. Yae mullei sideppa sibawa tau si kantoro'ta. Nasaba' ri seddie kantoro' pasti engka tujuan organisasi mappada elo' rituju.


Maega adat istidat pole ri seddie daerah bertentangan sibawa ajaran agama. Engka seddi adat istiadat biasa najama tau Bugis na Makassar riaseng massuro' baca ko elo'i taue malleppe, sebelumna taue malleppe, ato ko engka botting, na lainge. Massuro' baca mappakepa dupa na engka kappara' lise'na anre. Elo' siseng mappada agama Hindu. Tujuanna tau Bugis na Makassar jamai yaro untuk mabbere anre lokka ri tau riolota. Pada ko mateni emmak na neneta, yaro anakna parellu mabbacangi nanre. Artina yae engka nanre naruntu' yaro tau mate. Maega tomma tau Bugis na Makassar de' siseng nanrei yae nanre pura bacae, biasa na abbeangi ko engka ri arengi. Ko iyya sedding, ko engka ri arengka ku anre mui, nasaba' agamata de' nalorangki makkabbeang nanre. Ne' ko engka tau sangi' na pigau' tommi yae adatna de' tomma namasalah. Yang penting tettei najama maneng rukun agamana, de'ma na sembai selaing puangna.


Baha mappiara manu' pakkitellu maitta, pole biccu empi anakna riasenge Riani gangkenna makkokkoe elo'ni anakna mattama SMP ya empa ro bisnis najama. Magi yae tellu taung ri munrie, de' gaga na sedding untung na runtu'. Ta cedde mani manu' ras na makkitello ko ele'i de' na isseng keda magai. Jaji lokkai makkutana ri tau maccae ri mapparaka manu' ras, ri pauangni ko makurang tellona manu'ta mulle jaji marendani produktivitas makkitello'na manu'ta pa' matoani, mulle to kualitas pakan na rendah, ato mulle to metode piarana maja'. Maittai na pikkiriki siaga taungi yae na sambei merek pappanrena manu'na, nasaba' engka lebbi masempo. Akkoniro na coba sambei na mulaini berharap mulle untung parineng ri yae taunge.


Nugget, mancaji anre paling na lori anak-anak biccue. Makkokkoe maegani rupanna nugget, pada nugget manu', nugget bale, na nugget bua pada utti nugget. Tambah maega to variasina, na tambah maega to khasia'na. Ko sappakki warung mabbalu nugget bale lokkani bawang ri Urip Sumoharjo maega rupanna akkero pabbalu nugget. Siaga-siaga maega khasia'na nugget, pada  mappatamba cinna manre untuk tau makuttu manre, mappamello stamina, sibawa mappallawa peddi. Meskipung nugget e engka tona bentu' mekke, tapi khasia'na tettei pada, nasaba' yamameng nugget e elo'pa ri taro ri kulkas e jaji ri pellai dolo sebelumnya ri anre. De' tomma na maitta ri pellai, jaji magatti mua ri anre ko mapperri-perriki.


Mappuasa merupakang salah seddi hal wajib ri jama ko tau sellengki. Engkai ri rukun selleng nomoro' tellu. Mappuasa ri asengni matahan aleta pole manre, minung, sibawa hal-hal ja' laingnge naulle ma' pabatala' i puasata. Puasa ri jama siuleng, ri uleng rumalla biasana tellu pulo esso. Akkero puasae wajib bagi urane baligh na makkunrai baligh. Ko elo' ki mappuasa harus ki manre denniari, sebagai passadia untuk aleta nasaba' de' ri mulle manre si esso bujuru gangketta mabbuka. Ri Indonesia, paling maitta wettu puasana 12 jam, seddi kota ri Islandia maitta-itta tosi engka 16 jam liwe' nappa mullei manre ato minung. Mappuasa maega to manfaatna, mulleki na pasehat. Jaji ko mappuasa' ki, runtu' ni pahala, na runtu' toni malessi pakkalengta.


Iphone merupakang salah satu ponsel liwe' terkenal, pole ri mulanna gangkenna makkokkoe. Iphone pertama kali na perkenalkan Steve Jobs ri taung 2007, yaro ko elo'ki mangkalinga musik, ma poto, na ma bicara sibawa tau lainge talipong na pesan mulleni mappake riasenge hp, yaro na aseng wettunna na perkenalkan riasenge Iphone. Iphone maega poji, tiap tau mappunnae hp Iphone mulle ni riaseng tau maega doi'na nasaba' soli'na yae hp ribanding hp merek lain. Iphone engka gambara' apple ri munrina, yanaro perusahaanna. Meskipun Iphone de' na mulle mattahang maitta ri banding hp lainge, na yaro onrongna maiccu, maega empa tau pakei, ato bahkan yamaneng tau makurang ato masagena ma lomba-lombai melli riasenge hp Iphone, tania ni hp na tau sultan. Mappunnai Iphone wedding ni ri pake ma poto mello, na yaro ko engka Iphone ta bangga toi ri sedding aleta.


Tuo ri linoe merupakang lalengna ummat ri linoe sebelumna narapi riasengnge soroga, onrong mappakarennu-rennu ko ribayangkangi. Tapi' de' na berarti keda akkoe ri linoe tea maki marennu monro. Akkoe carana ko elo'ki tuo ri lino na marennu gangketta matu ri soroga. Ri mulanna haruski missengngi puangta, idi' tuo rilinoe nasaba engka akuasanna puangta, ko sangi' ri ingngerrangi mulle nasalaiki ri asengnge anu ja'. Kadua, millauki doang, ko engka ri eloki millauki bawang ri puangta Allah ta'ala. Tellu, jamaki hal mamello ri linoe, tulungi padatta rupa tau ko millau tulungi, massempajengki, na aja' ri jamai na atteangki puangta. Eppa, millauki addampengeng, setiap seddie tau pasti purai mebbu dosa, yanaro ko millauki addampengeng ri puangta berarti maringerrang siki. Lima, ingngerrangi keda ko na arengki ujian puangta pasti mello hasilna, na ri wedding to sappai lalengna yaro ujiangta. Intina yae, paccoei puangta ri aleta siesso siwenni.


Mabbicara anre ku lori na de' ku lori elo'mi mappada, tapi iya' ka pile-pile siseng cigero' ku. Liwe' kasi' de' ku lorinna manre martabak tello. Puraka na elliang dosengku, na de' kulle manrei nasaba' de' ku lori baunna. Alasang lainge, maega siseng minynyakna yae martabak telloe, nappa kajunna de' na segar. Laing tosi yaro wettue, liwa' tosi ku anrena martabak cenning e ato biasa ri aseng terang bulang. Jaji yaro dosengku nasambei, martabak cenning mani na pesang, apa de' ku ulle passai aleku manre martabak tello. Aga to decengna engka mua toh ri balu kero ri pabbalue ri Padang dua jenisna martabak e, de' ku jaji malupu'.


Taung baru riwenni, engka libur dua esso untuk sebagian pajjamae. Tika mancaji tau runtu' wettu dua esso libur pole ri kantoro'na. Wettunna lisuna ri bolana, madodongni nasedding monro tinro tajengi tikka bosie. Naitai ri ramalan cuaca, de' gaga tikka yae essoe. Mallolisu massu mita cuaca, pas na naita warna cat na bolana, mulaini pudar. Jaji lokkai melli mantel ri cedde bolana, warna macorae biru pada langit. Melli toni kuas na minynyak. Na cat ni bolana pole ri saliweng na kamara'na bagean saliwengna. Nappai pura ri arawenge, na de' pa napaja bosie. Jaji de' na marakko cat na wenni. Malai kipas, nappa na kipas maneng yaro pura cat e. Macantik ni ri ita bolana pas na marakko yaro cat warna birue.


Masigi' mancaji bola ibadahna ummat selleng, artina yaro bangunan mulle ripake massempajang, manna sempajeng lima wettu, sempajeng juma', malleppe, na maudu'. Ri lalengna masigi' engka pabbatasna onrong ruane na makkunrai ko massempajang. Bentukna masigi'e maega to rupanna, tapi' engka riaseng kubahna ri coppo'na, maega ri Indonesia majjijireng menre na biasana ganjil toppo'na. Taniami bawang ri pake massempajang, masigi' ripake to untuk urusan tau lainge mappada massikkiri, mangngaji, onrong massekke, pokokna hal yaro engkae hubunganna sibawa ibadah. Akko ri lalengna masigi' taue massempajeng mangngolo lokka ri arai', mabbarisi taue, na engka seddi ruane mancaji imam. Masigi' paling mariolo nabangun nabitta riasengni masigi' Quba.


Taman Purbakala Sumpangbita, sala seddi onrong wisata ri jagai siseng ri pammarenta. Mattama' toi mancaji seddi Geo Park objek geologi. Lalengna Sumpangbita maloang siseng, lalengna mamello, engka ri aseng tangga seribu ko elo'ki lokka makkadeneng, maega pong matanre, maega rumpu yaro maijo e, engka kollangna, macanti siseng ko elo' ki lokka ma poto-poto. Sumpangbita, engka ri Pangkep Sulawesi Selatan. Ongkoso' ko elo'ki mattama Sumpangbita lima sebbu untuk ana'-anak, na lima sebbu untuk tau seppulo pitu na ri ase'na. Ko elo' ki lokka, engka tu parkirna saliweng, melli memengni anre-anre sebelungta mattama, nasaba' de' gaga pabbalu anre-anre ri lalengna. Pabbalu anre-anre, monroi saliweng supaya macakka yaro Sumpangbita pole arowo.


Selleng de' na mebbu pannessa modele' pakean untuk napake ummatna. Agamae na lebbirang ummatna mebbu segala rupanna baju yang penting de' na tassala pole ri syariatna selleng. Artina, meskipung selleng na jelaskangi, tapi' engka atoran wajib ri patoi. Engka eppa hal parellu na patoi ummat selleng mappile ato mappake pakean. Seddi, tattutup auratna, akko ruane tattutup setidakna pole ri pocci'na gangkenna uttu'na, nakko makkunrai ri sampo maneng batang kalena kecuali pale' jari na rupanna. Kadua, yaro pakeanna de' na transparan artina ri itai pole saliweng aga ri lalengna nasaba' mabbayangngi. Tellu, de' makketat, ri selleng ri haruskanki mappake pakeang loga. Eppa, de' ri rupai pakeanna urane ko makkunrai, na de' ri rupai pakeanna makkunrai ko idi' urane. Malomo mua ri jama yamaneng, meski makkokkoe maegani pakeang de' na cocok na pake sellengnge ri ebbu.


Paling malomo rijama olahraga yanaro olahraga lari. Lari de' namappake alat olahraga pada golo' ato raket, kecuali yaro sapatu.  Setiap pura massempajang subuh, lokkana lari-lari ele', sebelumku lokka massikola. Larika gangkenna seddi kampong kuita maneng de'pa na mate lampuna. Akkero biasaka lari sibawa yamaneng anakna cedde bolaku, ko lisuni jokka bawangni pa' madodongni pura lari. Yae larie kujama esso-esso, nasaba' de'gaga wettu ku untuk jamai olahraga lainge, apalagi ma'jamaka tette 8 gangkenna tette enneng ri mangaribie. Jaji cocok laddeka olahraga lari, apalagi maega tomma manfaatna, mappada mello untuk arota,  mello untuk mappano' timbangan, na lainge. De'ma na parellu ongkoso' maega, mulleni jamai yae olahragae.


Sempajang tahajud merupakang sempajang sunnah muakad yaro rijamae ko puraki matinro ato tette 02:00 gangkenna tette 04:00 biasa riaseng 2/3 wenni. Yae sempajange taniama bagian pole ri sempajang lima wettue, jaji ko massempang tahajud ki weddingki jamai dua rakaat ato lebbi de' gaga batasna. Nasaba' wettu ajjamanna yae sempajange tengah wenni na de' to na wajib jaji makurang tau jamai esso-esso. Akkoe manfaatna tahajud, napatanrei derajat ta riolona puang Allah ta'ala. Selain yaro, ri kabulkangi doang ta na ri hapus topi dosa-dosata. Biasa ko engka hajja na tau elo' na tuju, pasti massempajang tahajudki, saking mempangna ro ko millau doangki pura massempajang.


Maini natopada papolei iyewe tellue pakkakkasa' weddingngi ripusalamakeng riduae wanua yanaritu wanuana lino nenniya akhera. Ko sellengki haruski mateppe ri asengnge selleng, pegaui aga melloe na aja' ri jamai ri atteangki, pokokna teppeki ri agamata. Haruski aga mappunnai ammala mallari yaro padae mappanre pangapele' koran, ma' bangun masigi', ato anakta shaleh na shalehah ko mateki na doangki. Pegauki yaro najamae nabitta, mappada situlung-tulung, na de' ri mabbere ja' ko ja' na arengki taue. Embaki mangkalinga katobba ko Juma' i, nasaba' yami wettue ri mulle mangkalinga katobba ri lalengna siminggue. Maega ri runtu paddissengen ko lokkaki makkatobba, angkalingai madeceng napaue pakkatobbae. Parelluni sadia pole makkokkoe, situlung-tulung ki.


Ma'guru mancaji hal sangi' najama Yaya ko engka wettu luangna, makkedani de' gaga puppu'na ko tau elo' ma'guru. Ma'gurui tentang agama na pelajarang ri assikolangna, na lainge. Ma'guru artina ri aggurui tentang seddi hal de' e ri issengi supaya runtu'ki paddissengngeng. Bentuk aggurungna Yaya riasengni otodidak, yaro ma'guru ale-alena. Ma'guru agama pole ri YouTube dr. Zakir Naik na malai aggurung online untuk ma'guru pilajarang sikolanna de'e pa na aggurui tapi elo'ni na isseng. Esso-essona ma'guru ri bolana gangkenna wenni, de' na engka lokka maccule-cule sibawa silongna. Mamello na sedding ma'guru daripada massu, mancaji toni hobbina Yaya ma'guru, yanaro sangi'na matanre nilaina ri assikolangna ri yamaneng aggurung.


Nabi Nuh mancaji keturunan nomoro' 10 na nabi Adam, alena mancaji nabi katellu purana nabi Adam na Idris. Asengna nabi Nuh engka taruki 43 na ri 23 surah ri lalengna koran e. Nabi Nuh terkenal sebagai tau mamello batena mabbicara sibawa na ammaseang tau makurange. Yanaro ri arengi gelar ulul azmi ri puange ri laleng sabbara'na ma dakwah hadapi yamaneng tau kafir e. Maittani ma dakwah, tapi makurang empa tau mattama selleng ato percaya ri akuasanna puang e, makkedani engkatu matu na arengki puange bencana. Jaji akkero ri arengni parenta ri puang e untu mebbu kappala maloppo, sangi' engkana tau lokka jambang kero ri kappala' na. Sisengna pole bosie, na olli anakna na bainena menre ri kappala'na, tapi teami, yaro aga kaum kero de' gaga menre. Matanre sisengni wae, gangkenna coppona mi bulu' e kaitang, bulu paling matanre. Saisa' mi tau selamat yaroe mi maccoe ri kappala'na. Mulaini tuo mabbija-bija kero.


Rilalengna jamai bisnista, mulle sisengki nakenna riasenge rugi. Perusahaan loppo ato beccu pasti engka seddi kemungkinanna untuk rugi. Ri taung 2022 perusahaan loppo BUMN rugi, engka asera na aseng Erick Tohir rugi. Tentuna engka maega upaya najama taue untuk minimalisirki riasenge kegagalan pajokkai bisnista. Tapi iga mulle sangkai keda engka virus corona ato engka ancaman ekonomi global. Ko idi' nappae mappammula bisnis sebaikna parellu memengki missengi aga-aga kemungkinan loppo hambatki bisnista. Gangkenna ko engkani yaro tantangange engkana sadia strategita. Pepatah 'sadia teddung sebelumna bosi" harus ri pake. Nasaba' ko mello siseng rencana na manajemen risikota, mulleki pa suksesi bisnista ko jokkani. Ko engka sala-sala magattiki sappakangi solusi nasaba' engkana pura ri ebbu sebelumna.


Mappicakka email riasengmi pasti hal de' na penting ri jama, tapi bayangkan ko engka email elo' risappa na maega tassusung kero. Apalagi esso-essona engka mattama email pole ri sosial mediata na engka to mangiklan, jaji maja' ri ita tampilanna emailta. Makkoe batena mappicakka email de'e ri parellui, mattama'ki dolo ri emailta mappake hp ato laptop. Pileini email de'e ri parellui, weddingki hapus tasseddi-seddi wedding toi hapus maega langsung, carana ri tenre'i maitta nappa ri centang yaro kotakna. Hapusni yaro, apalagi engkae kero ri spam na sosial media, esso-essona engka nappa de'ma na penting. Ko purani ri hapus, lokkani ri onrong riasenge sampah, nappaki hapus manengsi engkae kero. Macakka ni emailta na engkasi onrong kosong ri drive ta mulle ri pake mattaro dokumen.


Tuo malampe sunge'ta sibawa tau ripojie wedding ri pancaji hal elo' rituju yamaneng taue, yanaro na maegani pura botting. Makana, urane na makkurai na rapi' ni wettunna botting, weddingni ri pabbotting, apalagi matu ko engkani anakna pasti marennuni. Ri lalengna selleng, biasaki mangkalinga bottingki na sempurna agamata. Akkoe ternyata mattama'i yaro ri tujuanna bottingnge. Ri mulanna tentuna untuk jamai parentana puang Allah ta'ala, yamaneng urane na makkurai ri ciptakangi ma' pasang-pasangan. Ri jama toni ri asengnge sunnah rasul ko bottingki, terhindarni pole ri asengnge zina. Mallawa topa pole ri asengnge zina, nasaba' makkunrai na ruane maddeppe pasti engka cinnana jaji mamello ko ri pabbotingi. Yae maka eppana, masempurnakan sitengngana agamata, artina bottingki runtu'ki ammala. Marimunrie, runtu' anak supaya mancaji doko' nanre ri esso rimunri.


Padang mancaji onrong liburan paling monro ri paringerrangna Melan. Padang kota pertama nalokkai ri Indonesia selaing kampong halamanna ri provinsi Nusa Tenggara Timur. Padang lokasi paling monroe ri otakna. Dua esso napake untuk kelilingi Padang. Ri esso pertamana lokkai sibawa silong kamara'na, sappa baju na oleh-oleh untuk natiwi' lisu. Lokkai ri mall, lokka mita pantai, nappa lokka ri pasa' sappa oleh-oleh, yae mappakei grab. Bajanna lokkai ri masigi' na Padang, de' siseng naulle mallupai pekkoga mello'na ri ita yaro masigi'e, meski Melan tania selleng. Pertamana lokka puaski makkita-kita, nasaba' tomatoanna sangi' na atteangna Melan massu maccule. Padang onrong lombana yaro wettue, jaji pasti ri arengi izin ri tomatoanna lokka, na akko toni na manfaatkan kalilingi Padang.


Narapi'ni trisemester akhir mattampu' anak kaduana Diana, lokkai jokka-jokka ko subui. Wettunna anak pertamana mawatangi nasedding mimmana', nasaba' masagalai lokka jokka olahraga. Yaro wettue ri kirimki lokka ri rumah sakit mabelae. Makkokkoe jokka-jokkani ko subui sibawa lakkainna. Mello yae jokka ko ele', makurang empi oto lalo, jaji oksigen mattama'e ri aleta makessing to lokka ri plasentana anak lolo rilaleng babuata. Oksigen yaro ri iro'e langsungi lokka ri plasentana anak loloe, jaji yaro mello tuona janinta na najagai rahimta. Ko jokkaki, sirkulasi darata lokka ri janin mello. Tania bawang yaro, ko marajingki jokka, malomo tabbukka paminnakangna taue na ototna emmakna. Rutinki olahraga ko mattampu mello untuk aroe, mappada 30-60 menit. Yanaro Diana na harap malomoni memmana yae anak kaduana.


Engka hobbiku riasenge ma'guru bahasa. Iyya elo'ka mancaji polyglot, yaro tau maccae maega bahasa. Rioloe, ma'guruka bahasa Inggris ri aplikasi, na ku waja'to. Ko engka wettukku kosong mebbuka materi nappa ku ebbu story ri WhatsApp, tania untuk iyya tapi untuk yaro tau lainge ko elo'i ma'guru mappau mappake logat british. Engka ku ebbu aggurung bahasa Arab, ku bagei makkunrai na urane, yaro materina ku uploadki ri YouTubeku, maccaka bahasa Arab pa', ma'guruka ri kampus selleng, malaka tentang penyiaran. Tania bawang yaro, magguru toa bahasa Spanyol, pa' kupoji manontong pelleng pole akkero, lainge ma'guruka bahasa India, nasaba' ku poji India asengku engka to India na pole ri bapakku tau pojie India, yanaro asengku Sunil.


Olahraga akka' tane' mancaji sala seddi olahraga paling cocok untuk olahraga jari. Tania bawang yaro, yae olahragae parellui kekuatan jaritta na mello hasilna olahragata. Maega manfaatna ko rajingki jamai yae olahragae, mappada mappano' tane' ale, mappalessi buku na mancajini optimal, na mello alena na ototna. Mulleki jamai yae olahragae ri bolata mappake dumbell. Makkero malessi matu alekke'ta, bisep, na trisepta. Maegani ri balu' dumbell makkokkoe, mulleni taue mabbentuk otot jarinna ri bolana tommi, tanpa harus lokka ri gym latih otot jarinna. Akka tane' mancaji toni olahraga mulle rijama ribolae, apalagi alatna malomo mua ri runtu ri toko online. Lima pole seppulo ruane silongku engka maneng dumbell ri bolana.


Mabbismillahki ko engka elo' ri mulai jamai, na masyukkuru'ki akko ri munrina. Yanaro dua abiasang wajib rijama ess-esso. Idi' tau tuoe rilinoe pasti maega hal elo' rijama, na maega to kennaki. Mappada elo'ki mabbaju mabbacaki dolo riasengnge bismillah, nasaba' ko de' ri bacai naitaki setangnge ri lalengna bajuta yanaro aurat ta. Apalagi ko manreki, aja mallupai mabbaca doa, lebbie bacaki bismillah, messoki matu ribacani riasengnge alhamduliillah. Pokokna ri abiasangngi yae duae, malancara jamatta na makessing to hasilna. Parelluki massukkuru', tuo rilinoe, de' riarengki lasa, de' ri lokka mapperang pada nabita, makessing pakeanta, na mello to anreta. Mariki mabbismillah na masyukkuru' alhamdulillah.


Blind merupakang pelleng pole ri Korea Selatan. Blind maccarita tentang ana'-anak elo' ma balas dendam lokka ri tau culik i wettuna biccu. Onrongna monro mappada panti asuhan, tapi' lise'na tania panti asuhan, yaro anak-anak nasuro ma'jama tedde, nappa de' na arengi nanre. Ko engka mate yaro anak-anak e, na panreangmi olo-kolo'. Yamaneng ro tau matanre pangkatna ma'jama kero, jaji pura-purai saliweng na baling ko engka tomatoa lenynye anakna, padahal alena malai sobbui suroi ma'jama. Maega anana elo' kabur yaro wennie, na engka mate na engka to berhasil. Yanaro tau berhasil e lokka ma'balas dendam lokka ri anakna yaro pamatei silongna, yaro sangi suroi ma'jama. Mappadae na pineddinge biasanna. Jaji koe maega ri buno-buno tau de'gaga salangna. Pa' tomatoanna ja' ri taue, na mello mua ri sibolana. Konie ta' timpa maneng ja'na pole romai.


Malleppe uleng rumalla ato biasa riaseng idul fitri ri rayakan ko tanggala' 1 Syawal. Artina, perayaan pura ri tahan manre, minung, na hawa nafsu laingna ri uleng rumalla ato mappuasa 30 esso ittana. Sebelumna romai, yae alleppe uleng rumalla rimulanna rirayakan wettunna kaum selleng menangi ri perang Badar. Ko wettu alleppe, makkatabbere' ni taue ri masigi' untuk maringngerrang ri akuasanna puang Allah ta'ala. Tentuna mappasadiaki anre-anre ko malleppe mappada katupa', burasa', manu', beppa rakko, beppa rica', na sirup. Yaro ri essota lokka ribolana sajingta massiara', millau addempengeng. Jaji tujuanna yae uleng rumalla untuk mappacakka aleta pole dosa-dosa, khususna ri wettu mappuasaki, ammala' maddeppungen, ato ri pa'ganda pole puange, nasaba' yaro setangnge rikurungngi.


Ri canggihna makkokkoe teknologie, mulleni melli aga-aga ko ri asenge toko online. Melli online memeng malomo, sala seddina mulleki hemat tenaga na wettuta lokka ri tokoe melli barang, tapi' ko barang elo'e ri elli laptop, parellu sisengki riasenge melli langsung ri tokona. Apalagi yaro mabelae tokona pole ribolata ato beda provinsi, pastikangi yaro tokona, liwe'ni ri tepperi jaji online ki melli. Tapi' ko engka mua wettuta maega, lebbi mello ko offline, nasaba' biasa solangna laptop ri elli online tania pole ri pabbalu'na, tapi akkero ri lalengna lokka ri bolata. Na ko engka sala, mawatang ri urusu' palisuna lokka ri pabbalu'na. Beda siseng ko melliki lewat offline, mulleki mita langsung na paressai yaro laptop ri cinnai, ko cocok ki ri waja'i ko de' sappaki lainge ato de' ri jaji melli.


Tau kampong merupakang sekelompok tau monroe ri seddi kampong, yaro gaya hidupna liwa' sederhana. Tau kamponge merupakang tau liwe' rukun, solid, kompak, sibantu-bantu, na assajingeng liwa' ri nomoro' seddikengna. Ri seddie kampong biasana seddimi nenekna, yamaneng tau rikamponge massessureng. Yanaro ko engka tau mate ato memmana ri seddie kampong, sedih ato marennui seddi kampong, nasaba' ma' sajing manengmi. Tau kampong na junjung tanre empi riasenge adat-istiadat, jaji sangi' ma' seddina. Tau kamponge maega tuo pole riasenge taneng-tanengeng, yanae mancaji assappakeng doi'na. Meski makkero tau desa ri isseng sebagai tau ramah, sopan, na peduli sibawa lingkungan na tau lainge ri sideppe'na.


Tika tau nappa mattama ri lino pojie Korea. Yaro na runtu' wettunna lokka ma'jama ri Gorontalo, yamaneng silongna poji riasenge Korea. Magana alena na poji toni, esso-essona manontong riasenge pelleng korea. Wettu manontongna wennipi, nasaba' de' naullei manontong ri puskesmas onrong ma'jamana, biasa engka tau malasa tiba-tiba mattama. Ko wenni ni lebbi fokusni menonton pa' ale-alena topa ri kamara'na de' gaga ganggui. Pelleng Korea paling napoji yaro tentang cinta-cintae, mulle toni ma'guru pekkoga batena mappigau' lokka ri tau lainge. Yaro cinta lokka ri tomatoa, silong, na tau ripoji. Makessing siseng nasedding pelleng Korea, pa' malomo maneng makkena kupojiki ato maddani.


Ko engka tau tanaika, anre aga upoji, makkedaka tuh sate nomoro seddi. Sate biasa ri tunu ri bara apie ri kapi-kapi gangkenna matasa, ko matasa ni taroi ni bumbu canggoreng sibawa ladang. Degaga salana yae, apa ku poji to manre cangoreng nasu, gore, atau beppana jaji cocok ladde massilongi sate. Sala seddi pabbalu andalangku, engka ri ampi' na apotek e ri Pangkajene.  Puraka melli seppulo lima sebbu, na arengka pitu toddo sate sibawa lontong na. Seddie toddo biasaka runtu pitu lice' dagengna. Masempo ladde hargana kero, strategis topa lokasina ko puraki melli pabbura macinnaki magatti malessi, jaji mellini sate untu ri anre sebelumta manre pabbura.


Lame mancaji sala seddi tanengen umbi na poji masyarakat Indonesia manrei, apalagi ko purani riola mancaji karoppo. Tanengen lame mulle ri taneng ri musim timo' yanaro riasengi tanengen palawija. Makkoe carana mattaneng lame aju na mello lameta na subur tuona. Paling mariolo yaro bingkungki dare'ta. Tujuanna untuk mamello tanana na mulle ri tanengi, taroini kalibbong yaro tanata na riareng jarak. Pasadiani bibitna, yae bibitna lame yamua ro batangna lame ajue, pileki paling melloe buana. Arengi cidu' yaro batang lame purae ri polo-polo, lemme'i no' ri kalibbong lalengna 5-10 cm. Arengi wae tanengen lameta, mulle ri sirangi ato mulle to ri paccoloki wae. Panenni lame ajuta ko matanreni menre na umuru'na sitengnga taung gangkenna seddi taung, mammulaki bebbui seddi ko malise'ni bebbu toni yaro lainge. Mulleni manrei lame aju'ta.


Makkunrai engka tomma mancaji pacceramah, apalagi ko idi' makkunrai elo'ki magguru pole ri sibawatta makkunrai,cocok laddeki maccoeri ceramahna Ustadzah Oki Setiana Dewi. Ustadzah Oki mancaji pacceramah maega ri idolakan ri tomatoa engkae anakna, nasaba' nalori maceramah seputar yaro. Gaya macceramahna, lemah lembut, na de' na pancajiki terintimidasi mello metto ri angkalinga. Saddanna de' na maloppo eggang, sedang-sedang mi. Untuk caramahna, engka ri sosial mediana pada Instagram na ri channel YouTube na. Mello siseng to batena mangngaji, na olli manengki makkunrai mappakean ta' tutup e. De' na cairiki, tapi na olliki madeceng. Embaki hijrah madeceng  na magguruki sibawa yae ustadzah mello ladde e batena mabbicara.


Engka seddi bua-bua ri Indonesia,  maega tau lori bage duanna de' gaga manrei. Yaro ri asengnge durian, manna pole belaki ato ri sobbu yae bua-bua e na immau to tau e. Iya' sala seddi tau de' siseng ku lori mimmau durian apalagi manrei. De' ku ullei, nasaba' elokka sedding cakkoa ku immau bauna. Tania ma iya' bawang, ko engkasi tau ku runtu na lori siseng manre durian ne tau ceddena de' siseng na lori pada iya'. Tapi, durian e merupakang bua khasna Indonesia,  de' gaga keromai ri luar negeri. Yato naro de' tosi na lori toris e manre durian, padama. Jaji, meskipung maega tau de' na lori, maega tomma tau lori sisengngi. Biasa tuh engka tau na lori, ceddemi na anre, tapi beda to yae bua seddie ko engka tau lori liwa' metto egana na anre, ko siseng degaga lori de' to gaga na anre manna si lice'.


Engka seddi minumang tradisional seha' upoji ladde, mamello ri inung ko maja' cuaca e, sarabba asengna. Sarabba inung-inung pole Sulawesi, jaji ri Sulawesi maega ri balu mappakoe. Sarabba liwa' manyameng ri inung, mamello topa baunna, maega khasia'na, tapi malomo mawatahg ri nasu. Yaro sarabba e baha'-bahangna  engka kaluku, jahe, marica, aju cenning, na serre. Makkokkoe sarabba maegani ri balu ri wiring laleng e, na pancaji taue asappareng doi'.  Makkoe khasia'na sarabba e, mappakessing ale-ale, nalawai penyaki-penyaki pada bolokeng, masemmeng, sibawa padecengi pakkasia'na ale-ale. Ri pabbalue biasa engka to pasianta' na sarabba e pada sanggara' utti ato sanggara' lame, apa liwa kessingna ri pasianta'.


Anre pole ri tasi' paling maega ri balu ri pasae. ri asengni doang. Carana nasu doang, maega to rupanna, tapi akkoe alo' ki mebbu doang nasu kecci pesse. Pertama pasadia manengni dolo baha'-bahangna, doang seddi kilo purae ri bukka uli' ulunna, gorengni cinampe siseng. Pasadia tokki lasuna cella, lasuna pute, golla, daung lemo, ladang loppo, kecap, na minynyak na wae untuk ma tumisi matu. Tumisi ni yaro bumbuna pada lasuna na ladang purae ri tettu, panokan toni daung lemo, tumisi gangkenna mabau'. Pattama' ni golla, ladang, na pejje, garui gangknenna rata. Tuppakanni yaro no doang e, tambai cedde wae, garui gangkenna ma kentala wae na. Tes ni rasana, nappa sadiani ri anre.


Lawo, bua warna ridi biasa ri anre sibawa nanre biasa to ri pancaji beppa. Engka ri aseng bella lawo, engka kaju lawo, engka to karoppo lawo. Ko elo'ki manre na mappake santang kaju lawota, rasana elo' pada bella lawoe. Bedana yaro bella lawoe engka golla cella' na, na yaro kaju lawoe engka pejje na lasuna na, tapi pada-padami mappake santang. Ko iya', lebbi upoji na kusarangkan ki manre kaju lawo de' na mappake santang, jaji ko manreki manyameng ri sedding de' ri ingngerrang yaro bella lawo e. Bua lawo ri nasu, pasti ri ingngerrang caritana cinderella. Bua lawo rupanna engka dua, engka lawo ridi na engka lawo siam. Lawo siam tosi untu' mancaji kajumi bawang, mello ri tumisi'.


Pura wettu lokkaka ri resto e manre, sibawa silongku na dosengku. Akkero mitaka tau ma poto-poto tongeng anre-anre ato minumang sebelumna ri palennerang ato ri tikang tau elo' e manre. Makkutanaka makkeda untuk aga yaro, ko niro wisseng makkeda engka ri aseng pa poto-poto anre. Yaro wettue ma pakei kamera sibawa kamera hp, ternyata na postingi ri sosial media e yaro purae na poto supaya maega tau macinna mitai. Ko maccai mappoto ato loriki ma poto anre, cocoki mancaji juru potona anre. Lisu ka ko ri bolaku witani hasil potona yaro juru potoe ri restoran onro' ku leppang denre, mamello hasilna. Ternyata maegani jama-jamang makkokkoe idi' mani pacocoki aleta tegae ri ulle.


Mabela sebelumna maega nabi, Nabi Adam As mancaji khilafah pertama ri linoe. Yae kisahna engkai ri lalengna surah Al-Baqarah. Siaga ittana Nabi Adam As tuo na monri ri soroga. Gangkenna matu, na seddingi ale-alena monro, Allah SWT na arengi Hawa supaya monroi sibawa kero na mancaji toni bainena Nabi Adam As. Sebelumna engka ri arengi larangan ri puang e, untuk' na madepperi ri asengnge pohon khuldi apalagi manrei, tapi' ri pengaruhi ri setang e, jaji nanrei. Akkero matu ri suroi medde pole ri soroga, lokka ri linoe monro. Millaui addampengen pole ri puang e, na ri areng mui. Tapi tettei harus monro ri linoe, bumina linoe tentu beda pole ri soroga, jaji mawatang na sedding untuk tuo kero tapi sabbara mui hadapi. Na bangunni keluargana ri bumie, engka anakna 40 na kembara maneng. Tuoi kero engka to tugasna untuk madakwah ri bumie, jaji pole ri bainena lokka ri anakna, gangkenna leppu ri  960 taung umuru'na.


Maudu' yaro riaseng esso mapparingerran rimanakenna nabi Muhammad 12 rabiul awal. Akkoe batena taue ri sulawesi mangngerangi lahirna nabi Muhammad, mattiwi' i baku' lokka ri masigi'. Rimulanna mellini tu embere', pakkakkasa maudu', tello, bale, kasumba, na bunga-bunga. Kadua, ko bajani esso maudu', mebbuni tumpi-tumpi, kambu bale, na pingajaini balena ko yaro ri arawenge. Katellu, lokkani ma' kadang daung utti untuk pallapi'na yaro embere'e, nappa ko araweng na turi'ni. Eppa, na nasuni balena, kajunna, nanrena ko wenni gangkenna subuh. Biasa ko subuh na nasu toni tellona nappa kasumbai. Ko ele' ni nappani na liserri yaro baku'na, na belo-beloi, nappa natiwi' lokka ri masigi' untuk mangkalinga sikkiri'. Engka to biasa untuk massumbang, nappa tawata ri sambei sibawa anungna taue. Makko tosi batena ri Sulawesi saisa' supaya mabbage-bage anreki pada taue.


Sapa salah seddi pakkandang manu' potong ri kampongna. Setiap purai paneng, pasti na abbereang manu' ta dua kaju ri cedde bolana ta seddie bola. Bauna yaro taina manu' potongnge makebbong, jaji na arengni bali bolana sebagai addampengeng mabbau tai manu' ko elo'ni ri paneng. Akkero matu' malasai bainena, de' na isseng igana na lorang  parutusu' i anakna, decengnama yamaneng bali bolana millaui keda alena pa mantara'i anakna lokka massikola. De' na maitta matei bainena, peddi siseng atingna. Maitta yaro mattama' ni ri uleng rumalla, uleng pertamana de' gaga bainena mannasuangngi. Esso-esso na engka beppa ri bolana, maega rupanna, ternyata yamaneng ro bali bolana parengngi. Yaena pentingta padecengi bateta ri tau cedde bolata.


Yaro upacara Rambu Solo, biasana ri jama ri uleng pitu na aruwa. Proses mallemme tau mate ato ri rante biasa ri jama ri lapangan ri tengngana yaro bola ada' Tongkonan. Rimulanna proses rante engka riaseng ma'tudan, yaro prosesna tau mate ri doko' sibawa paddoko tau mate kain kafan, yaro petugasna ri asengni to mabalun ato to ma'kaya. Kadua, engka riaseng ma' rato, yae proses ri pammodei yaro pettina tau mate sibawa wennang ulaweng ato wennang perak. Tellu, ma'papengkalo alang, proses pano' yaro tau mate lokka ri lalengna lumbung untuk ri taroi. Eppa', ma'palao ato ma'pasonglo, yaro proses ri antara'ni yaro tau mate pole ri bola Tongkonan lau ri onrong tau mate riaseng Lakkian. Engka prinsipna tau Toraja, keda ko matanre to yaro onrong lakkian na, magatti toi narapi yaro rohna lokka ri nirwana ato soroga.


Gereja merupakang onrong ibadahna ummat Kristen. Gereja ri bentuk untuk mappaseddi ummatna puange papolengna pole ri Yesus Kristus. Ri lalengna gereja engka riaseng imam ato pastor, biarawan-biarawati, na ummat Kristen laingnge. Yaro pastor, tau purae ritahbiskan na jamanna marengi paddissengen, melayani, na arengi pattujung ummat. Yamaneng pastor e, engka to jamangna ma'kuduskan gereja liwe' sakramen.  Engka to riaseng biarawan-biarawati, yaro tau mappau tri kaul suci na abbereangi alena monro ri agamana, majjama aggurung, kesehatan, bola-bola retret, na lainge. Biasana biarawan-biarawati monroi ri biara-biara, na engka pakean mannessana. Ummat kristen, pasti engka to yae, sebagai tau mateppe ri aggurunna kristen, lokka toi ma ibadah ri gereja, khususna ko esso Ahad ki.


Mila lokkai ma'pasa' subuh sibawa silongna. Jokkami lokka tette enneng ma'pasa' nasaba' engkai tellu tau na de' na ullei motoro'na sigandeng tellu. Ternyata yaro pasa'e mabela siseng, mamala'ni ajena jokka ele' mappada ko olahragai, decegna maele' empa jaji makurang motoro' na oto ri lalenge. Lettu'na keromai de'pa gaga tabbukka balu'-balu'na pa'balu'e. De' pale na pasa' subuh akkoe ri ceddena kampusna, mappada yaro ri kampongna silongna. Tette pitupi nappa ta'bukka maneng balu'-balu'na na maroa' taue lokka ma'pasa'. Monromi dolo' tudang tajengngi nappani nappa ma'balanca. Lisuna akkero, mattajengni bentor ato pete-pete nasaba' matekko'ni jokka na maega toni balancana. Ma'bentoro'i lisu tellui riolo sibawa silongna makkamaja' seppulo sebbu.


Kegiatan ma'balanca online masyarakat Indonesia mappake marketplace menre'i 14.9 % ri taung 2022 pole ri taung sebelumna. Engka 158,6 juta pengguna marketplace pole ri laporan data reportal, na yaro balanca paling maegae laku yarona kategori elektronik, fashion, na furnitur. Maega keuntungan mulle ri runtu untuk pangelli na untuk yaro pabbalue. Ne' untuk pabbalu sepertina lebbi maega untungna mabbalu' online daripada offline. Mappada lebbi maega ri jangkau pangngelli, taniani ri kampongta bawang, mulle ri saliweng provinsita. Lebbi mateppei pangngellie ma'balanca ri marketplace nasaba' maega fitur-fitur ri marketplace untuk keamanan. Lainge lebbi malomo ri kelola, manajemen inventaris lebbi mello. Yanaro kudukung ladde untuk tau engkae balu'-balu'na ma'balu' online supaya mullei berkembang magatti bisnisna.


Rilaleng atraksina Sayyang Pattuddu, nyarange rimodei untuk kedoi na ma'joge maccoeri moni genrang. Ri ase'na yae nyarange engka ana' dara pura rimodei ma'baju pokko sibawa ri teddungi, tudang tega posisi seddi uttu'na ri pategak na jaringan ri taro riase'na mappada kapi'. Aje laingna ri tekuk i rimunri sibawa uttu'na mangngolo loriolo. Yae untuk upacara mappatemme Qur'an, tega anana' elo'e ri upacarakan engkai rimunrina penunggang ato pesaweang mappake pakaian ajji. Ko urane mappake sorban na makkunrai mappake selendang pattutu ulu. Ko monini rebana, yaro nyarange mattuddu-tuddui ajena na kedo-kedo menre na no ulungna, nappa na akka alena sitengnga. Untuk jagai kestabilanna nyarange, engka urana bertugas tuntungi nyarange riaseng sawi. Eppa tau pendamping riaseng passaung, dua ri wiring atau na abio untuk najagai kestabilan ana' darae. Sesekali ri peppe genrang engka lise'na nasehat agama, pendidikan, na penuntun pergaulan anak dara na ruane.


Ko idi' ri lorie mammeng, cocok ki ma wisata ri empang e. Mita wae na mangkalinga wae maccolo, biasa na jajikan tau pabbura untuk mappalenynye sara. Onrong wisata engkae lokasina untuk mammeng ri asengni 'Ayo Mancing' ri kota Batu, Jawa Timur. Ko bosangni ma wisata ri maega tau na marukka topa, lokkani mammeng. Mammeng onrongna tau elo' e fokus tikkeng bale. Jaji embaki lokka mammeng ko elo' ki onrong wisata masinoe, weddingki tunu baleta akkero, wedding topaki tiwi' lisu. Cocok ladde untuk idi, elo' e masennang nyawata na elo' ki makkabbeang peddi ulu. Maega topa rupanna bale meddingnge ri meng, cukup passadia doi' untuk waja' yaro purae ri pala.


De' na maega tau missengi ko yaro anakta maranaka saba'na pole ri emmakna yaro stes. Stres mulle na ganggu yamaneng aktivitasna tau. Ko streski emmak e, mulle sangi'na macai' na tersinggung, mapeddi ulungna, sangi' berubana mood na, malomo takkalupa, mawatang konsentrasi, mawatang matinro, ato pineddingna de'na bahagia ato makuttui jamai agaganna. Makkunrai mancaji tau paling maega nakenna stres ri bandingkan urane. Apalagi yaro emmak e ko engka na anakta, masagalani engka wettunna untuk jamai yaro elo'e na jama. De'gaga wettu me time na. Yanaro na lori stes, akkonie parellu siseng assitulungeng pole ri lakkai ato sajing lainge. Maega makkeda ko makkunrai mapparutusu' anak', menurutku iyya lakkai harusto mapparutusu' anakna, nasaba' ko makkoni ruane tosi ma'jama-jama urusan anana'.


Mebbu esi' mappake pop ice ri bolata liwa' tomma lomo na hemat ongkoso'. Passadia manengi dolo yae baha'-bahangna esi' batu, wae sikaca, susu, na pop ice rasa sikola' tergantung rasa aga ri poji.  Pertama, buru' esi' batuta nappa pattama ri belender e, ponokanni wae sikaca, nappa pano'ni susu sibawa pop ice rasa sikola' na. Ko elo' ki macenning maega panokanngi susu pute, ko pura yaro belender ni menre. Ko maburu ni teppangni ko ri kacae, arengi cedde bubbu oreo ri ase'na. Mancaji sih, siapni ri inung. Biasa iya' pakeka boba toh ato cincau untu' rasana tettei rasa sikola' pada beng-beng, cappuccino,na milo.


Yae jajanan seddie paling familiar na angkalinga taue na anre to masyarakat Indonesia. Siomay sala seddi anre ringeng yaro lakue esso-esso nasaba manyameng na masempo hargana, cocok ladde sibawa bumbu cangore. Apalagi yae siomay cara mabbu'na malomo jaji de'ma na mappake maitta wettu ko ri ebbui. Seiring jokkana wettue, siomay maega toni rupanna lise'na. Mammula pole tello uro, tahu, dageng, lame-lame gangkenna paria. Pabbalu'na to de'na na mappake garobak nasaba' engkani mappake sistem online. Lebbi malomo ribandingkan sebelumna. Engka tona makkokkoe mappake kotak ko na balu'i siomayna, taniani kantong biasa, jaji lebbi masuli' to ribalukangi, apalagi ko lise'na mappake dageng. Yang penting engka pattoddo ri taroangi na bumbu canggoreng mello sisengni ri anre. Malomo ri ebbu na masempo bahanna, maega jajinna ko ri balu'i, mannessa maega untungta.


Mappajokka bisnis tania hal malomo, apalagi ko rugini engka mani dua pilihan elo'ki bertahan sibawa ma susun strategi baru ato ma'bangun sikki bisnis baru. Yamaneng taue pasti teami ko rugi bisnisna. Nasaba' yaro parelluki aplikasi bisnis yaro mulleiki na baling untuk kelolai perusahaanta. Engka makkokkoe aplikasi akuntansi online lebbi praktis na akurat untuk bisnista mulle ri akses tega na wettu-wettu ri seddie jari bawang makkatenni. Jurnalna engka fitur kelola doi' bisnis sala seddina invoice. Ko mappakeki aplikasi invoice jurnal, maka yamaneng transaksita sibawa pangngellita mullei ri proses otomatis, akurat na marippe. Selaing yaro, engka fitur laporan doi' termasukni pa'catat modal usaha, arus kas, laba rugi, na inreng. Mariki pakei yae ko elo'ki lebbi manyameng na magatti matoro'i doi'-doi' ri lalengna bisnista.


Boy-boy seddi acculeng ri wettukku biccu tapi' wedding toni mancaji olahraga, nasaba' haruspi malessi lari. Ko lisuna pole mangngaji sibawa silongku, leppangni ri galung maloange ato sappa'ki lapangen ato padang. Akkoe mappadeppungengni batu malebba mulle ri susun, sibawa tiwi'ni golo' kasti. Yae batunna ri susunni menre gangkenna matanre, nappa ma'pus ni seddi kalah, yanaro tau ma'dempe i yaro batue. Lari manengni idi' saisa' e, yaro marempe'e denre, haruski na rempe si, supaya yaro tau na kennae golo', massui pole ri acculenge. Tau larie, haruski berusaha na pa'deppungeng menre yaro batue mappada rimulanna, nasaba' ko tassusungni mancaji ni pemenang. Laing tosi ko yaro pa'rempe'e berhasilki na passu maneng yaro elo'e massusung batu, menangni. Kupoji ladde yae macculei, na mello to ko lima ki macculei, turungni puse'ta lari tongeng, lisu ri bolae tette lima.


Anre mappake santang biasa ri sappa ri bolae. Siningna beppa, kaju,  ato dageng mello ko mappake santang. Pada ko macinnaki manre nasu kari ato beppa bella. Parellu ki ri asengnge paru kaluku. Paru kalukue makkokkoe de' na mappake jari, magatti tona pura.  Mappake ni listrik, jaji  cinampe sisengmi ko maega kaluku elo' ri paru'. Akkero ri parukeng e, engka paru' na ta' putara matteru. Carana ko ri pakei, ri katenni bawangmi yaro kalukuta puppu ni matu. Hargana seddie parukeng, ta lima ratu sebbu. Maega ri balu ri tokoe,  daripada mapparu pake jari ki. Maesa' mi ri paru jari' ta, jaji ko elo'ki marippe paru listrik na ri elli, seddi mi bawang ja' na mawatang ri bissai.


Makkedai tau sukses e, parelluki mappunai hobbi. Setiap tau harus engka hobbina, na harus to na jama yaro hobbina esso-esso. Engka hobbi mappasehat, yanaro hobbina tau pojie olahraga. Engka hobbi mappakenka doi', yanaro hobbina tau mangusahae. Engka to hobbi mappakenka paddisengeng, yanaro hobbina tau marajinge magguru. Iyya hobbiku de' na mattama ri lalengna yae tellue, artina hobbiku de' na mulle mappakenka deceng lokka rialeku. Tapi' de' mulle makkero, tiap-tiap aga rijama pasti engka mello na ja'na, mello pole ri hobbiku manontong pelleng yaro maegani kuala pilajarang pole ri pelleng ku nonton, termasuk bahasana. Yanaro de'ma namaga hobbita de' na mamello, tapi' lebbi penting ko mattama'i ri sala seddina yaro tellue, hobbi engkae manfaatna.


Ri kamponge engka tau' elo' botting riaseng Rina. Mangolli manengni tau lokka balingi mabbeppa untuk acara paenre balancana seddi kampong, maddeppungeng toni sessureng pole mabelana. Ri esso appaenrekeng balancana, yamaneng agagae de'gaga anu ri elli, tapi yaro maddeppungeng seddi bolae mannasu-nasu. Ma' catering masagala siseng ri seddie kampong. Yaro lagi ri esso mappaenre balanca, penno bolana Rina sibawa sikampongna. Pura mappaenre' balanca mappatettongni taue sarapo untuk ma'dawa-dawa. Yae parellupa maega ruane untuk balingi bapakna makka papeng na bulo. Tettongni sarapona na jaji toni maega beppa na untuk esso abbotingeng yae makawe'e. De'ma gaga doi' ri passu untuk tau pabbissa penne na lainge, pokokna engka tau ri kamponge na riollii, jajini tuh acarae.


Sayyang Pattuddu merupakang warisan budaya de' na berwujud benda pole ri suku Mandar. Sayyang Pattuddu artina nyarang ma'joge'. Sayyang Pattuddu rijama untuk syukuran ri acara khatam Al-Qur'an. Nyarang ri modei nappa ri enreki untuk ma'kaliling kampong, yae nyarange macca pakedoi alena seirama sibawa alunan musik. Sejarah pammulana yae tradisie de' napasti, iga mebbui na maga mammula. Engka sumber mappau ko Sayyang Pattuddu engkaji ri abad ke-14, tega yae masa pammarentana raja pertama kerajaan Balanipa, Imanyambungi yaro gelarna Todilaling. Ripaui ri yae masae, nyarang mancaji seddi-seddina ala' transportasi ri masyarakat, tega masyarakat berinisiatifki untuk sekaligus mebbu sarana hiburan, konie lahir riasenge Sayyang Pattuddu.


Wettunna narapi' malleppe' uleng hajji, lokka ka massiara ri bolana sajingku. Bola pertama manreka ri asenge burasa' na coto Makassar. Bola kadua na katellu pada anrena coto Makassar to. Padahal kuacinnai elo' manre lokka massiara yaro riasenge konro. Jaji lokkaka sibawa emma'ku ri Maros, engka sajingna amureku mancaji paggere ko engka tau makkoroban. Lokkana kero ri bolana, na engka tongeng konro pura na nasu. Nyamengpa sedding ri anre,  maega rupanna dageng ku anre yae malleppe taue. Yamaneng ro ku anre anu anre khas pole ri Sulawesi Selatan.  Ko malleppe pasti engka burasa massio na mandura ri bolana untuk ri attoanang, biasa to ri pakei mabbaca. Sisengku lisu pole ri bolana sajingna amureku,  na addokokanka dageng lisu dua kilo. Maporena yae, weddingka mebbui basso.


Mabbicara resep anre-anre maega sisengni pura kuruki, makkokkoe resep minumang sih elo' ku uki'. Minumang biasae ri inung ko manreki ri warung e, ri asengni esi teng. Biasaki manre ri bolata, na ri ingngerrang rasana esi teng e ri warung, macinna to ki sedding. Ko elo'ki mebbu, haruspa tuh engka esi batu, teng, golla, susu, sibawa wae. Pertama mappellaki wae si kaca, ko rede ni pasadiani kaca maloppo, pano'ni teng ta, golla kessi, sibawa susu, garuni. Pura yaro, pano'ni batu esi ri kaca e. Pura sih esi teng, mello ri inung ko puraki manre pesse atau mapella essoe. De' tomma na masuli' baha-bahang ri pake mebbui, jaji ko macinna toi, ebbu'ni ri bolata masing-masing.


Maega tau makuttu siseng massempajang, padahal yae abiasang wajib elo' ri jama esso-esso.  Engka tau marajing mappuasa ko uleng rumalai, masiri' na sedding ko de' na mappuasa. Na engka e sempajang lima wettue, lebbi masiri' ki riolona puangta ko de' rijamai. Dosa ri runtu' ko de' rijamai yae sempajang lima wettue. Sebenarna ko marajing ki massempajang, mamello aleta nasaba' maega rupanna gerakan ri jama si essoe, malancara' aliran darah ta. Jaji embaki marajing massempajang maneng, aja' na ri masiri' ko de' ri mappuasa, lebbi masiri' ki ko de' gaga sempajangta. Mariki', padecengi manengi aleta jamai yaro wajib e, aja' rijamai yaro na atteangki puangta.


Abdillah merupakang seddi mahasiswa berprestasi rikampusna, yae ri taunge riarengi julukan duta prestasi ri prodina. Tiap esso Abdillah maele' lokka ri kampusna, lettu'na keromai lokkai dolo massempajang duha ko maele'i lettu. Biasa to ko engka wettu kosongna lokkai ri musholla massempajang sunnah. Yaro Abdillah nappai na runtu seddi potensina, makkuliahpi. Maccai ma desain poster dakwah na poster lainge. Nasaba' yaro sangi' ri surona maccoe lomba ri dosenna, na decengna sangi'na menang lomba. Akkoniro wettue mammula toi massappa doi' mabbalu jasa mebbu usaha pakkebbu logo na usaha jasa pelatihan desain. Maccapa Abdillah sappa doi', yanae na maega poji dosen na silongna.


Ri lalengna seddi sikola pasti engka seddi olahraga na kuasai, artina yaro olahraga sangi' na accoeki lomba sikolata na menangi. Idi' tau makurange paddissengetta ri aggurunge, parelluki riaseng mancaji siswa berprestasi mulleki sappa olahraga aga cocok ri aleta. Wettukku SMP, maega silongku nalori de' na maccoe magguru nasaba' haruski latihan, untuk lomba tingkat kabupaten. Yaro maneng maccoe'i riasenge olahraga voli, jaji ess-esso na latihan. Makkunrai ato ruane, iga engka potensina ko ri wettu olahraga pasti ri suroi maccoe' lomba ri guru olahragae. Jaji akkoe alena runtu'i nilai mello pole ri gurue manna de' na maccoe maega pilajarang, ko menangi mello to asengna sikolatta. Selain sehatki olahraga, mello topa nilai na asetta ri sikolae.


Maega baha'-bahang na elli ri wenni Mila sibawa daengna, daengna lisusi lokka majjama ri ujungpandang. Purai ri wenni si jani elo' mebbu karoppo lasuna, karoppo nalorie maneng tau seddi bolana. Jaji mebbu ni Mila, lengkap aponi baha'-bahangna. Mappammulai tette asera' mattettu lasuna, mallama tarigu, na tette seppulopi dua essoe na pura karoppo na. Na pasadiangni attarong daengna, elo' mi na kiring lewa' pos. Mapperri-perri lokka tette dua e, nasaba' tette tellu tattutupni kantoro pos. Purana na kirim, lisuni bolana manre karoppo. Jajji medding ki mappau akkeda si uleng ciceng Mila mebbu karoppo lasuna, ko mebbui cicengnge ta' dua kilo untuk ri anre si uleng.


Rugi artinya yaro jumla ongkoso' ri passu ri bisnista de' na seimbang lebbbi cedde ato de' na pada doi' mattama'e parineng. Untuk tau punnae bisnis jarangi na ita ato mawatang na akui ko rugi bisnisna. Mulle jaji nasayangkangi bisnisna, jaji fokus bawangmi ri strategi untuk paloppoi bisnisna gangkenna de' na acuhkangi yaro tanda-tandana ko rugi pale bisnisna. Engka maega tandana ko rugi bisnista, mammula pole ri aleta sangi' ragu sibawa bisnista, mulle to maega karyawanta mengundurkan diri padahal bateta na sappa karyawan baru tapi' taccina'mi ma'jama. Apalagi yaro arus kas na bisnista, mulleki mitai ko mello mua jokka na bisnista pole ri laporan laba rugi. Lainge, de'na ri engka komunikasi sibawa pangngellita lebbini siuleng, padahal penting siseng yae. Ko ri seddingni yae tanda-tandana, parelluni waspada na padecengi yaro makurange ato sambei yaro maja'e.


Engka seddi ungkapan biasa ri angkalingan yaro "sideppe bola adalah sessurengta paling makawe' ". Yae adae tongeng siseng nasaba' sideppe bola merupakang tau monro ri cedde bolata na sangi'ta na baling ko engka masalata. Tau tuo rilinoe merupakang makhluk sosial, tega pasti berinteraksi sibawa tau laing, khususna sideppe bola. Yanaro parelluki mappigau' deceng lokka ri sideppe bolata, untuk mebbu kerukunan sibawa sideppe bola, parelluki ahkhlah na adab madeceng. Bahkan nabi Muhammad sangi'na runtu' ada pole ri Jibril untuk mappigau' deceng lokka ri sideppe bola, na ceddeni na aseng mattama' ri lalengna ahli waris. Ko tania sideppe bolata tulungki, igana pale. Yanaro, mariki mappigau' deceng lokka ri sideppe bolata sesuai adab ri laleng tuo ripadatta rupa tau.


Taue ri ciptakan pole ri tanae, mateki matu monroki ri lalengna tanae. Engka seddi haddese terangkangi makkeda yaro puang Allah SWT na patuo Adam ri linoe pole seddi gumpala' tana yaro ri alae pole yamaneng onrong engkae ri linoe. Taue jaji akkoe ri linoe rimullanna nabi Adam As, ko elo' i puangnge, na pancaji tau tapi tania tana, jaji to yaro. Makkoe proses jajinna manusia ri lalengna korange surah Al-Mu'minun, rimulanna pole ri tanae nappa ri pancaji yaro saripatina wae cinnong, nappa ri taro ri onrong paling melloe ri asengni rahim. Ko elo'ni matu rimanakeng yaro anakna mebbui janci sibawa puang Allah ta'ala, makkeda elo' mui na pancaji Allah ta'ala. Ko elo' mui, ri patentuni umuru'na na jodohna matu ri linoe. Saking watanna ro ta seddie tau tuo ri linoe, na matu' lisuki paineng ri puangta.


Purai Mila lokka ri wisudana daengna wettunna ma'jama ri Ujungpandang taung 2018. Yaro arawenge millaui izin si esso ri bosna untuk lokka ri bolana sajingna ma'benni nasaba' elo'i ri wisuda daengna bajanna. Ri lorang mui lokka, ma'pesan ni Grab untuk naola lokka kero ribolana sajingna, tega monro daengna. Malai wettu tellu pulo menit nappa lettu kero, na makkamaja'i asera sebbu. Bajanna lokkani ri kampusna daengna sibawa yamaneng sajingna mangngoto. Ma'benni si akkero siwenni. Bajanna ri ele'e, mala si Grab untuk naola lisu lokka ri ajjamangna, maittai runtu' Grab nasaba' maele' eggangi lisu. Runtu'ni kero Grab langsungni lisu na lettu'i sebelumna mammula ma'jama silongna. Nappanna yae Mila lokka ale-alena na menre Grab, mello siseng nasedding, de' na matau' lenynye, na malomo topa ripake.


Nanre gore merupakang salah seddinna, anre malomo ri ebbu. Nanre gore maega rupanna, tapi elo' e ri ebbu akkoe yaro mi nanre gore biasae. Baha-bahangna engkapa nanre si penne, dua lasuna cella, seddi lasuna pute, ladang, kecap, pejje, wortel, seddi tello, daung lasuna, na daung sop. Pertama-tama polo nipi' manengngi rempa na nappa tumisi' i ri minynyak e, ko mabbau ni pano'ni tello'na garui sibawa bumbuna. Pattama' toni wortelna, daung bawang sibawa daung sop. Pura yaro, pano' ni nanre na nappa garui gangkenna rata bumbuna. Ko rata ni pano' ni kecap na, ladangna, tambahi pejje cedde ku makurang pejjei. Garui menre, ko mamello ni rasana ri sedding, peddeini komporo na. Sadiani manre nanre gore.


Pao merupakan salah seddi buah-buahan maega ri deppe bolaku. Tomatoakku biasa na poji manre pao untuk anre ele' sibawa nanre. Bua pao matasa' ri pilei mamelloe yaro mello'e tasa'na, maja nakko malolo sibawa bangkala. Jaji pertama yaro matasa' e ri bissai nappa ribukka uli'na pake piso, nappa ri sosoni. Selanju'na polo-polo manipi'i. Tambahi pejje cedde ko mulori manre mapejje. Pasadia ni nanre, abbissang, nappa palenne pao e, manreni'. Yae pao e, maega bangsana jaji pilei jenisna aja manre yaro liwa cenning e sibawa nanre, nasaba yaro nanre engkani kadara' gollana. Pao mancaji passambe bale, ri aseng toni anre seha'. Ko engka tau elo' pakojoki alena, medding siseng manre yae pao sibawa nanre nakko ele'i.


Ko engka dagengta, cobaki nasui bedae pole biasae. Embaki mebbu riasenge gudeg, yaro biasae ri anre ko ri Jogja. Maega rupanna gudeg, ne' akkoe cara mebbu gudeg rakko. Rimulanna passadia manengki dolo' baha-bahangna, engkapa panasa lolo, santan, likku, cempa, daung jampu, daung salam, daung jati, uli' lasuna cella, lasuna cella na pute, golla cella, pejje, katumbara', manu' kalasan, na tahu bacam. Passadiani uring, paenre'ni uli'na lasuna cellae, daung jampu, na daung jati ri paling riawana uringe. Nappaki pattamai panasa, daung salam, likku, santan, na bumbu lasuna pura ri gammi, ri nasui gangkenna meresa maneng bumbuna. Tambaini pejje, golla cella, na wae cempa, nappa ri nasu sibawa api biccu na ri tutup yaro uringe. Tajengi gangkenna makkentala' santanna, nappaki nasui gangkenna 12 jam ato siwenni ko elo'ki mello anrena.


Hj. Dede Rosidah ato biasaki mangkalingai ripau Mamah Dedeh lahir ri tanggala' 5 Agustus 1951 merupakang seddi pacceramah terkenal ri Indonesia khususna ri kalangan emmak-emmak. Mamah Dedeh mancaji pallise acara ri acarana Indosiar ri aseng Mamah dan Aa. Meskipung umuru'na engkana 70 taung, masagena empi kedo lokka macceramah. Biasana yaro acarana ri Indosiar, sangi' engka tau curhat nappani najawab maneng pertanyaanna seddi-seddi. Engka to seddi acarana mancaji juri ri lomba pacceramah AKSI ko subuh ri uleng rumalla. Rioloe makkuliah i ri UIN Syarif Hidayatullah ri Jakarta malai jurusang Tarbiyah, makkokkoe mancaji ni pacceramah profesional, maega jamang na, engka to mancaji bintang iklan ri minumang cap kaki 3.


Soto banjar merupakang sala seddi anre terkenal ri Indonesia, pole ri Kalimantan Selatan khususna Banjarmasin.  Bedana pole ri soto lainge ri Indonesia, yae sotoe engka keunikanna pole ri bateta palennei na cita rasana. Soto banjar tarebbui pole ri manu' kampong sebagai bahan utamana. Rempa-rempana pura ri gammi engkapa lasuna cella, lasuna pute, na marica. Soto banjar wedding ri anre mappake mangkok ato penne, lise'na engka katupat ato lontong, bihun, lame-lame na wortel pura nasu, tello iti pura nasu ri polo nipi,  manu' kampong suir, daung sop, na lasuna cella pura gore. Rasana liwe'lunra'na nayaro bumbuna masseddi ri lalengna kuahna soto banjar, yanaro maega ri balu' ri Indonesia, tania bawang ri Kalimantan Selatan.


Saisa'mi tau na poji riasenge mattaneng-taneng, de' na yamaneng napoji nasaba'  yaro kegiatan mattaneng-tanenge marota' na mawatang, de' naissengi mappatuo agaga, gangkenna de' to gaga tanana. Tapi' makkokkoe yaro alasan paling marimunrie de'na cocok. Saba'na mattaneng-taneng de' na harus ri dare' maloange. Mattaneng agaga mulleni ri laleng pot sekalian mancaji ni perhiasan bolata. Maega manfaat mulle ri runtu pole mattaneng saliweng bola, mappada segarki udara, mata ta, na mulle toni mancaji onrong untuk ma' poto-poto, apalagi ko macantik bateta susungi. Mulle toni mancaji kegiatan olahraga de' na matane' eggang, edukasi lokka ri anana'ta supaya tania bawang monro rilaleng bola. Ko yaro ritanenge bumbu dapureng, mulleki hemat ongkoso balanca. Lainge ko yaro ri tanenge pabbura herbal, mello siseng ripake mabbura ko engka lasata.


WFH (Work from Home) merupakang aktivitas karyawan ma'jama pole mabela ato ma'jamai ri saliweng kantoro'na, mappada bola, resto, cafe, ato mulle to ri onrong wisata mappada bulu', kampong, tasi', na lainge. Ko engka rapat ato pertemuanna yamaneng najama lewat online mappake aplikasi rapat online. Ma'jama pole mabela engka to surat perjanjian ma'jamana tega yaro karyawan runtu'i fleksibilitas ma'jama dalam hal onrong ma'jama na wettu na ribalingi sibawa teknologi. Aseng laingna, kegiatan lokkae ri kantoro' riasembei sibawa ma'bicara mappake teknologi komunikasi. WFH mello ladde na cocok to wettu na corona, jama-jamang tette ri jama na yaro doi' mattama'e ri rekeningta lancara' toi.


Makkokkoe majjai de'na na tren mappada ro mai riolo. Riolo romai majjai' mancaji hobbina emma-emmak ko engka baju ato kaenna elo' na ebbu baju. Makkokkoe makurang siseng emmak-emmak majjai' baju ale-alena. Padahal maega empa ribalu' mesin pajjai ri goyange mappake aje, yae mello sebagai olahragana emmak-emmak ko lokkani lakkainna massappa jamang. Pada pajjai' baju rioloe, makkokkoe de' tosi namappake aje goyangi riawana, jaji jarie mani' sibuk palolo'i kaenna. Biasa sibuk riawa ri wawo ale-ale. Maegani tau majjama akkomi ri bolana, riarengi biasa kaen pole ri toko bajue sibawa wennang na kancing, untuk mebbu baju. Mello siseng iyya menurutku yae hobbie, wedding toni mancaji apolengeng doi'.


Padatta umma beragama, parelluki ri asengnge magguru agama. Yaro pongna agamae, engka maneng ri lalengna kitab sucita. Mapahang riasengnge pong ato rijagai yae pong ta, pasti mamello tuota ri linoe. Pada ko sellengki, wajibki aggurui riasengnge al-qur'an, ko kristen ato katolik ki agguruiki ri asengnge alkitab, na laing-laingnge. Aggurui pole ri olona gangke ri cappa'na ri munri. De' gaga sala ri jama ato ri ebbu ri agamata, ko rijamai mappadae taruki' akkero ri kittab ta. Ko de' gaga ri isseng tentang kittabta, mawatang ato masala-sala mi tuh rijamae akkoe ri linoe. Nasaba' engka manengni akkero aggurung massempajang, tuo rilino, mangammala, na esso rimunri. Marini' maneng maggurui kittabta masing-masing.


Anak muda, tomatoa, anak-anak punna maneng attarong wisata. Mappada ko anak-anak maega melo lokka ko ri attarong engkae waena, tomatoa elo' tosi yaro mamelloe anrena, na ko anak muda elo' i mita sunset ato attarong mamelloe ri pake ma poto-poto. Ko mabbicara tegae cocok, cocok ladde ri asengnge Tope Jawa ri Takalar. Onrong wisata engka kaderana untuk mappisau minung esi' bua,  engka kollangna, engka tasi' na ma biru warnana. Akhir-akhir e, liburu' taung baru maega keluarga lokka liburan kero. Akkero ri Tope Jawa ri pasadiang taue onrong mabbenni, ko elo' ki lokka sibawa keluargata liburan na maitta-itta sibawa lengkap to, onrong wisata pada Tope Jawa ri Takalar cocok untukta.


Seni bela diri  pole ri Tiongkok, riaseng Tai Chi, mancaji olahraga paling mamello nasaba' gabungi yaro kedo na relaksasi. Makkoe carana jamai olahraga Tai Chi. Seddi engka ri aseng posisi mulanna, tettongki luru', ribukka ajeta malebba mappada salangkata, na yaro jarita engkai ri pinggulta, nappaki putara'i ulutta lokka ri atau na abio kadua, putara'si paineng katellu, manyawaki na tarakka cedde salangkata, nappa ri passu nyawata mappake timu.Dua, riasengni ripamala' jarita, riakkai dua jarita mappada tanrena babuata, ri pakedo-kedo jarita, sambilki manyawa. Tellu engka kedo dua purnama, yae ri pakedo dua jarita ri samping, lariolo na lodimunri. Eppa, yaro riakka dua jarita mappada tanrena arota, nappa yaro pale' jarita mangngolo no', pada sayapna manu'e. Hampir yamaneng yae gerakanna Tai Chi haruski mamello bateta manynyawa.


Senam lantai ialah sala seddi olahraga wedding rijama ribolae. Yae olahragae maega kedo rilalengna, mappada ta'gulung, luppe, na lainge riase'na matras. Maega manfaatna senam lantai, apalagi ko sangi rijamai. Mappada na lawai aleta pole nakenna ri maega rupanna lasa pada asma, kanker, obesitas, lasa aro, na diabetes, apalagi mello untuk lawaiki nakenna osteoporosis yaro malemma bukue. Napamelloki fleksibilitasna aleta, artina yaro otot ta masagalai mulle nakenna cedera. Mamello topa konsentrasita, rilalengna jamai yae senam lantai parelluki riasenge fokus na de' nakennaki cedera, apalagi untuk paringerrangta ta' latih to. Yae senam lantai mappelessi to, engka keseimbangan, na makurang risedding mangngilu ri ale-aleta. Mello gaya tuota, yaro tau nalorie senam mello pasti gaya tuona, sehat mental na fisikta.


Hampir yamaneng taue wajibki ma'jama riasenge olahraga, nasaba' olahraga sala seddi kedo parellu najama taue na de' na malomo nakenna lasa', pa' malemma kekebalan alena. Sala seddi olahraga paling favoritna taue yanaro riaseng bulu tangkis ato badminton. Olahraga bulu tangkis manfaatna mulleki na baling tunu kalori rilalengna aleta 450 kalori ko rijamai si jang. Tania bawang yaro,  yae olahragae mullei napaenre koordinasina aleta na nalatih keseimbanganna aleta. Bulu tangkis mulle toi na kencangka ototna aleta, tania bawang jari yaro ripake mappeppe bulu na makkatenni raket, tapi' yaro aga ajeta melessi ototna, nasaba' rilaleng ajjamangna yae olahragae parellui riasenge lari na kedo.


Mateppe ato yakin ri Yesus Kristus merupakang aggurung pole ri agama Kristen. Yanaro mateppe ki aggurung, tuo, sara, mate, na tuona paineng Isa Almasih. Akkoe haruski mateppe makkeda Yesus na salamakan manengni ummatna pole ri dosana. Mateppe ri maksud e koe, riasengni syahadat. Mateppe lokka ri Allah Bapa, Yesus Kristus sebagai anakna Allah na Roh Kudus. Mateppe keda Kristus mate, no' ri alam barzah, tuo sih, nappa menre ri soroga. Mateppe ri kekudusan Gereja na paddeppungen tau-tau kudus. Mateppe topa ri apolegenna Kristus kadua, esso penghakiman, na asalamakenna ummat mateppe e. Yamaneng yae eppae haruski tepperri ko mancaji ki Kristen, yatonaro de' na wedding ri allupai.


Ma'jama ri kantoro lebbi mello menurutku iyya pribadi daripada monro ma'jama ri bolae. Ma'jama ri kantoro weddingka jama manengi matongeng jama-jamangku na engka topa tau mulle ku ewa makkutana ko engka jama-jamangku de' ku issengi solusina. Ma'jama ri kantoro wedding topa lebbi magatti pappurai, daripada ma'jama ri bolae wettunna fleksible tapi iyya bebaska pannessai magapi ku mullle ma'jama de' siseng na cocok sibawa iyya. Ko ri kantoro' engka wettu khususna pammula ma'jama, istrahat, na wettu lisu. Beda ko ribolata tommi, bebaski magapi ri elo' ma'jama yang penting pura jama-jamangta, mulle jaji iyya tau kuttue de' ku mulle matoro'i madeceng jama-jamangku, na maega topa gangguan ko ri bolaku tomma ma'jama.


Ammala' mallari wedding ri passadia ko elo'ki runtu amala' na engkani rilaleng tana monro artina purani ri lemme mateni tapi' amala'ta de' na mappettu. Engka tellu ammala' mallari ko mateni. Pertama, mebbuki seddi masiji, iyarega massidekkaki lao ri masiji’e, narekko engka moi masiji e nakkegunang tau engkae ri munritta, pasti diruntu’i appalanna. Ato ri elliangngi koran pa hapele' koran e, ko mangngaji ni runtu'ki si ammala. Kadua, paddissengeng makkegunae. Riasengnge paddissengeng makkeguna iyanaritu paddissengeng riappaguruangnge, nennia engka simata na amalakang tau laingnge. Majeppu engkai simata ri duppa appalanna rimunri mateta. Maka tellue, anana mashaleh iyya engkae simata mellau doangangngi tomatuanna.


Tudang-tudang mattarbiyah, mello siseng nasedding la Fika, meski kadang mamengngeng ajena tudang massalekka. Na aseng murobbina, maddeppungeng mappakoe, mappadai taman-tamanna soroga, idi' mi tau ri pile puangta mulle engka akkoe. Yanaro na sangi' mamello nyawana lokka ma tarbiyah. Sipungenna maccoe kero, dua mi hal paling de' na ulle lupai manna aga na jama. Yaro riasengnge koncina tuoe, engka sabbara na engka sukkuru'. Sukkuru' na sabbara merupakang koncina ko elo' i taue tuo marennu, ternyata yaro engka to ri aggurung agamae, supaya tennangki monro rilinoe. Yanaro sangi' na jama ko engkasi masala-salah ri jamangna sabbarai, ko engkasi kareba mello massukkuru' si.


Mabbicara beppa, sanggara utti degaga dua na menurut seleraku, yae beppa nomoro' seddiku. Tau Jawa pasti makalaing-laing naita tau Sulawesi manre sanggara' utti sibawa ladang. Nasaba' tau Jawa manre sanggara' utti na pappadami beppa kerring e, de' gaga pajja'je na pada tau Sulawesi. Ri Sulawesi maega to ha jenisna ladang sanggara' uttinna, tapi iya yamiro biasa ku anre ladang mappake cobe-cobe lammace'. Maega to pong utti ri Indonesia, jaji maega to manre sanggara' utti. Apalagi iya' tomatoakku maega utti na taneng cedde bolae, jaji ko engkasi matasa' sadiasi labbukku pura pabere' elo massanggara' utti. Jaji ko elo'ki cobai pakai ladang, cobani na ri rasakan toni nyamengna manre sanggara' utti ri paja'je pada kambeng lasuna.


Upacara Ngaben riasengi upacara mattunu mayat yaro najamae ummat Hindu ri Bali ko engka sajingna mate. Prosesna upacara Ngaben malampe. Ri mulanna Ngulapin, yaro sajingna jamani riasenge ritual millau izin na resti lokka ri Dewi Surga yae saktie pole ri Dewa Siwa. Ngulapin rijamai ri Pura Dalem. Pura yaro, rijamani upacara Meseh Lawang mattuju untuk murai cacat ato solang pole akkero ri mayat e. Upacara Meseh Lawange ri jamai ri wiringna jera'. Nappani upacara Mesiram ato Mabersih, yaro maccemme mayat meski kadang bukunna mani mayat, ri jamai akko ri bola duka ato jera'.  Selanjutna, upacara Ngaskara, riasengni upacara mappaccing jiwa pole ri mulana. Nappai Nerpana mabbere sesajen lokka ri tau mate. Puncakna Ngaben riaseng Ngaseng Sawa yaro ritununi tau mate, pura ri tunu matu ri paddepungenni abunna yaro tau mate. Rimunrie riaseng Nganyut, proses ri palange abuna lokka ri tasi', artina rewe'ni yaro tau mate pole ri linoe.


Mabbaca koran ri uleng rumalla merupakang anu mello. Yae kitab sucina ummatna nabi Muhammad SAW, parellu siseng ribaca esso-esso, khusuna uleng rumalla. Yanaro Alda ko uleng rumalla de' na tassala korangnge ri jaringna. Seddi hurufu korang ribaca ko uleng rumallai runtu'ki seppulo ammala', yaro saba'na ma lomba-lomba taue mangngaji pada Alda. Akkero wettue Alda mangngaji ko purai massempajang subuh ta seddi jus, ko lohoro' sitengngami, mangngaribi sitengngah to nabaca. Jaji engka dua juz na baca si essoe. Elo'na narapi malleppe puppu'ni kadua nabaca yaro al-qur'an e, makessing siseng na sedding mabbaca, na pagelloki batena mangngaji. De' na labe' sia-sia uleng rumallana Alda yae taungnge.


Ri taung 2022 Medi lokkai lomba ri Padang siminggu. Berangkatki yaro ri esso Aseneng, jaji lokka mui ibadah ri gereja esso Ahad sebelumna berangkat lokka ri Padang. Aseneng ri tette seppulo seddi lettu'ni ri Padang, maegani kero peserta lainge naita siruntu', sappa toni silong mappadae agamana. Termasuk silong makkunrai yang penting engka nasilongang matu lokka ibadah ko esso Kammisi kenaikan Isa al Masih. Maccoe'ni lomba kero ri esso Salasa na Araba'. Ri pengumumanna ri wennie de' na lolos ri lombana, jaji engka wettu luangna. Na olli'ni yaro silongna lokka ibadah ri gereja riolona hotel e, pas na olli silongna teami gare lokka. Ternyata alasanna tea lokka pa' yaro gereja rioloe Protestan na yaro silongna Katolik. De' siseng na jadi Medi lokka ibadah.


Esso aseneng ko pura upacara taue, yanaro esso olahragaku ri SMP. Mappasulle bajuki ko purai upacara nappa lokka ri lapangan munrina kelas e. Akkero risuroni mala golo' voli, masing-masing ta' seddie golo' dua tau macculei. Rimulanna risuroki sibawa guru olahraga latihan passing purata na areng contoh. Nappani mala penilian purana yaro, nappaki lanjut riasenge ma'guru servis. Akkoe riarengki bekka lima kesempatan palaloi yaro net. Malani nilai, engka empa wettu seddi jang, ri pakei yaro wettue praktekkan manengi purae ri aggurui cilalona, tappa tiba-tiba engka golo' lokka ri onrongku, maga na kenna ulu'ku. Mappake apoka jilbab pute, jaji maddekke kero sikola' mabbentuk golo' ri jilbabku.


Masigi' adalah onrong suci untuk ummat selleng jamai ibadah lokka ri Allah SWT. Yanaro, ko mattama'ki keromai, hendakna tau selleng na jagai cakka'na, sikap, na adabna ato etika. Seddi, jokkaki lokka ri masigi' runtu'ki riasenge pahala. Dua, pakeki pakean macakka, suci, na ta'tutup aurat adalah hal wajib, supaya terhindarki pole ri hal-hal batalkangi sempajangta. Tellu, jokkaki lokka ri masigi' matennang na ikhlas aja' ri mapperri-perri. Eppa, paddioloki aje atau'ta na ma'bacaki doang ko mattama'ki ri masigi'. Lima, massempajang sunnaki dolo dua rakaat sebelumta tudang. Enneng, maega ri illau doang antara adzan na istiqamah, nasaba' do'a ri wettu makkoe de' na tertolak. Pitu, de' ri ma'balu'-balu' ri lalengna masigi' nasaba' masigi' ripakei untuk ibadah. Aruwa, ko massu'ki pole masigi' ma'bacaki doang supaya runtu'ki berkah na ridho pole puang Allah SWT saliwengna masigi'.


Weda merupakang kittab suci agama Hindu. Maggurui Weda maega to atoranna, paling malolo 5 taung na paling macoa 24 taung umuru'na, na lainge. Untuk ma'guru maja' ko terpaksaki na ri sessa aleta, jaji mamello ko bertahap na mamello hasilna. Makkoe carana maggurue Weda, rimulanna magguru hurufu'na na saddanna. Yaro masalah intonasi ato pattenre saddata melloe yanaro mappannessa. Nasaba' yaro parellu ri aggurui riolo sebelumta magguru Weda, mangkalinga na ri isseng bedana sadda na passue tau lainge. Seddie guru ato nabe ri anggapki runtu dosa ko na ajara'i sisya ato anak gurunna mabbaca salah, yasiro ketentuan rilalengna Weda. Jaji magguru misseng sadda, mappau deceng, na mabbere tekanan sadda melloe sesuai aturanna merupakang hal wajib ripagguruan pole ri nabe lokka ri sisya na.


Ko idi' sala seddina tau ri linoe lori manre ato mapoto-poto, cobaki sige mancaji juru foto nasu-nasu. Engka beberapa ala' ri passadia sebelumna ko elo' ki majjama, haruspa engka hp ta ato paling mamello engka kamera ta. Ko lengkap manengni ala' ta, akkohe carana. Nomoro seddi haruski missengngi pakkega batena ri sajikan anre-anre pada nakko basso, mamello ko mangko na pake. Pura yaro mulaini potoi aja' na maega aga-aga ri ceddena yaro nasu-nasu ta nasaba' nasu-nasumi elo' ri poto. Nappa ki editki pagelloki bateta supaya tertarik ki taue mitai, meskipung pole potomi na ita. Kumpulu' ni yaro pura potoe, aja' mallupai taroi asengta ato asengna yaro nasu-nasue supaya na isseng taue.


Mannasu pake ajumi ro mai tau riolota. Malomo mawatang mannasu nanre tau rioloe, nasaba' elo' pi ri jagai yaro apinna jakke peddei ko de' ki kero mitai. Jaji biasa ro, tomatoatta mannasu pake dapo tarebbu pole tana lita. Na pasadia ni uring na berre nabissai bikka tellu. Mappaddukku api ni, pake minynyak tana. Pato' ni uringna taroi wae siaga egana berre elo' ri nasu. Ko mannasuki seddi litere', berarti seddi to passero' wae na. Yaro matu redeni, elo' ni ri padodongi lua' na apinna. Maitta-itta yaro, matasa'ni nanreta. Biasa tuh mangu-mangu riawana cedde. Malomo mawatang iya waseng, tapi mamello siseng ri anre, nappa yaro aju tunung maega ma ri runtu biasa ro mai.


Engka seddi olahraga nappa kuisseng wettukku SMA, yae olahragae kacicengmi ri pagguruang, yanaro riaseng rempe' lembing. Rempe' lembing merupakang sala seddi olahraga ri laleng atletik na haruspi taue marippe, na malessi ma'rempe'. Alat ripake mappada tombak, yaro riasenge lembing, bentukna mabiccu na maringeng. Gaya ma'rempe lembing engka tellu, engka riaseng gaya Firlandia, gaya Amerika, na gaya passipi'. Teknik dasarna rempe' lembing yaro ko ma'rempe'ki, bahu atauta ri rui' na yaro jaritta marrempe kencang loriase riolo. Ku ingngerrang siseng koe, ko puraki pasti ma'rempe' elo'ki lari lokka malai lembingta nasaba' engka riaseng refleks. Aja' lalo dolo ri lari malai, bahaya ko engka empa tau ri munrita ma'rempe', na yaro cappa'na lembinge matareng to, nasaba' maddekkei ri tanae ko ma'rempe'ki pole mabela, yanaro nappa berhasilki rempe'ta ko maddinco'ni cappa'na.


Selleng mancaji agama paling maega pendudukna akko ri Indonesia. Engka tellu pokokna ri agama selleng yae ri pake ko selleng agamata. Engka akidah, ibadah, na akhlak, yaepi tellue ri pake na sempurna agamata. Ri mulanna engka ri aseng atepperreng ato riaseng akidah, yae mateppeki riasengnge Allah ta'ala, akuasanna, na yamaneng firmanna engkae ri lalengna korange. Engka to riaseng norma na hukum ato biasaki paui syariat, akkoni riatoro bateta massempajeng lokka ri puangta, panggaukengta ri padatta rupa tau, na panggaukenta sebagai tau lokka ri linoe. Engka to riaseng akhlak, yanaro abiasangta mappole ri duae akidah na syariah, koniro ri ita ri akhlak e, pekkogaki monro rilinoe.


Upacara najamae umma' sellengnge ko purai mappuasa siuleng ittana. Ri seppulo esso elo' malleppe, mulaini na pasadia maneng beppa rakko na untuk toanang tamuna. Mebbu'ni kacang telur, bangke-bangke, na karoppo. Purana yaro mulaini makkadang daung utti untuk mebbu burasa', na elo' nabaca ko siesso sebelumna taue maleppe. Akkero ko mabbaca ni, mappakei maega kappara untuk tau riolona na bacang. Bajana lokkani malleppe ri ele'e, lisuna pole malleppe lokkani massiara ri jera'na sajingna. Lokka toni massiara ri bolana sajingna laingnge, manre beppa na anre. Sebenarna artina yae malleppe e, menangki pole ri aleta tommi, jaji ri essoe pada ko de' si gaga dosata, nasaba' poleni millau addampengeng ri sajingta na puangta purata mappuasa siuleng.


Ko idi' ri lori manonton yamaneng ro pelleng engkae ri Netflix na elo'ki manontong de'gaga hambatanta, lebbi makkamaja'ki ri Netflix daripada mattajeng ri aplikasi ilegal na de' to ri hargai karyana taue. Seddi, downloadki dolo aplikasi Netflix ri hp ta ato laptopta. Dua, ma'daftarni ma'pake akun Google, sibawa sandi ta, engka matu email verification ma'tama, ri tenre' ni yaro. Tellu, accoeri yaro link na, nappa mappileni tegaki elo' manonton ko ri hp ato tablet (mobile) 54.000 siuleng resolusina 480p, ko elo'ki manontong ri hp, tablet, komputer, na televisi masuli' riwaja 120.000 gangkenna 186.000 siulenge tapi' mello to kualitas videona. Ta'seddie akun wedding ri pake riyamaneng ro device tergantung jenis aga ri pake. Akkamajarengna mulle ma'pake kartu debit, gopay, na kode hadiah pole ri Netflix.


Sebelumna Mila temme pole ri SD na, lokkai ma'wisata sibawa silo-silongna ri Tanjung Bunga, museum, na Carefour. Akkero ri Tanjung Bunga mancaji paling de' na ulle mallupai, pekkoga maneng selengna taue sappai. Jaji ri tasi'e, cemme-cemme manengni anak murid e, makko to la Mila. Essona na anreni doko'na, nappa lokka si maccule-cule ri wiringna tasi'e, matau' mui mattama marilaleng, nasaba' de' naissengi lange. Purana yaro lokkani nasambei bajunna sibawa silongna. Pas na lisu pole massulle baju, siruntui gurunna, makkutanai tegai risambei bajue, na yaro gurunna elo'pi risilongan. De' na mappau ri yaro denre silongna pa' rimunri jokka, na de' ri itai lenynye. Massambe bajunna gurunna keromai, sibukni taue sappai. Engkana no' lange ri tasi'e, sibawa ma'gora-gora sappai, pa' elo'ni lokka ri lokasi selanjutna. Decengna magatti mui lisu, na engka mui gurunna na silongang lisu. Mappasseleng-seleng memeng yae, yanaro de' na mulle mallupai i la Mila.


Nabi Muhammad SAW, seddi-seddi na nabi SAW gelarna ri yamaneng 25 nabi. SAW Shalallaahu 'Alayhi Wasallam artina pujian untuk nabi supaya ri arengi asalamaken na pa tanda nabi paling ri munri . Nabi Muhammad mancaji yatim piatu ri usiana enneng taung, wettunna ri tampukan empi bapakna Abdullah mate. Jaji kakekna malai gangkenna aruwa umuru'na, mate to yaro kakekna. Ri ala si ri amurena Abu Thalib, maccoe i jaji pabbalu, nappa engka janda maega doi' na tertarik i ri maccana Nabi Muhammad mabbalu-balu. Siti Khadijah yaro peggawa na amurena Nabi Muhammad, mulaini lokka massuroi jaji bottingni. Akkero matu ri gowa hira, pertama kalina runtu' wahyu pole ri puang e surah Al-A'laq 1-5, untuk sebarki selleng. Ri wettuna sebarki yaro, maega rintangan na hadapi purai ri miccui, ri rempe, elo' ri uno, gangkenna mancaji ni Islam agama paling maega paccoe'na.


Ma'jama ribolata sebenarna maega keuntungan mulle ri runtu sala seddina efesiensi wettu, nasaba' de'na ri parellu lokka ri kantoro' na manre si wettu na biaya ri lalengta lokka. Tapi' mabelata na ma'jama de'na gaga pengawasan ri runtu pole ri kantoro'ta na idi' de'na ri issengi pekkoga matoro'i aleta, yanae mancaji risiko loppona WFH. Ko elo'ki tette produktif na profesional ma'jama ri bolata, makkoe carana. Seddi, accoeki jam ma'jama yaro berlakue mappada tette siagaki mappammula na tette siagaki wedding mappisau. Dua, mebbu'ki aturan sibawa tau sibolata keda engka rijama na de' ri ulleki ri ganggu kecuali parellu siseng. Tellu, mebbuki onrong ma'jama yaro manyamenge ri bolata. Lainge, tetteki ma'bicara sibawa tau kantoro'ta, mebbu'ki rencana esso-esso ato to-do-list na mulleki mukkuru'i jama-jamangta.


Mila elo'i ri teraktir ri silongna minumang, apa' purai mattarima silongna doi'. Jaji lokkani sibawa ri pabbalue. Akkero ripabbalue, makkutanani silongna minumang aga mu eloki, tapi iyaro elokki rasa cokelat tapi elo' toi roba rasa lainge jaji maccoe' ni silongna. Magaha yaro na minumang alpoka' na elli silongna, de' pa na inungngi Mila tapi mulaini maja' pappineddingna. Na cobani minungngi, na passai alena, maga ha na mapai' sedding rasa alpuka' e. De' na ulle cappuri yaro i Mila, jaji silongna minungngi sesana decengna ma mello tomma yaro silongna de' ma na ma ciddi. Teani coba melli rasa lainge, apa' teani  minung minumang ri elliang topi nappa de' na inung manenggi.


Talipong mammula mattama' ri Indonesia ri taung 1985, akkero yaro hp ripakemi bawang mattalipong. Ko ri linoe talipong pertama engka ri taung 1973, jaji parellui 12 taung nappa narapi Indonesia. Makkokkoe beda sisengni yaro hp pole yaro rimulanna jaji. Jaringanna tania ni 1G, makkokkoe 4G na 5G ni. Biasa ro mai tiap-tiap bola ta seddi mi talipongna, ne' makkokkoe maega sisengni hp ri seddie bola, bahkan tiap tau ri bolae engka manengni hp na, na yaro ta seddie tau mulle jaji dua hp na katenni. Maccoe ri perkembanganna teknologi, hp maegani mulle na jama pada na asenge Steve Jobs rimulanna na luncurkan Apple, hp mullei mattalipong, ma kirim pesan, na mangkalinga lagu ri seddimi ala' komunikasi ri pake. Majui matterru hp, na makkokkoe yamaneng jama-jamang hp mi bawang ri parellu na pura, pada urusan makkamaja' barang.